
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 59 

18 Ιανουάριου 2013 


ΑΠΟΦΑΣΕΙ Σ 

Αριθμ. 4922/131349 

Πρόγραμμα Επιτήρησης, Ελέγχου και Εξάλειψης των 
Μεταδοτικών Σπογγωδών Εγκεψαλοπαθειών (ΜΣΕ) 
στα μικρά μηρυκαστικά. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του άρθρου 1 του Π.Δ. 133/1992 (Α'66), 
«Επιβολή υγειονομικών και λοιπών μέτρων για την προ¬ 
στασία και εξυγίανση της κτηνοτροφίας από λοιμώδη 
και παρασιτικά νοσήματα». 

2. Τον Κανονισμό (ΕΚ) αρ. 999/2001 για τη «θέσπιση 
κανόνων πρόληψης, καταπολέμησης και εξάλειψης ορι¬ 
σμένων Μεταδοτικών Σπογγωδών Εγκεψαλοπαθειών» 
όπως αυτός τροποποιήθηκε από τον τελευταίο κανο¬ 
νισμό (ΕΕ) αριθ. 1064/2012 και ισχύει. 

3. Τον Κανονισμό (ΕΚ) αρ. 882/2004 του Ευρωπαϊκού 
Κοινοβουλίου και του Συμβουλίου «για τη διενέργεια επι¬ 
σήμων ελέγχων της συμμόρφωσης προς τη νομοθεσία 
περί ζωοτροφών και τροφίμων και προς τους κανόνες 
για την υγεία και την καλή διαβίωση των ζώων» ΕΕ αρ. 
Ι_ 191 της 28.5.2004, σ. 1. 

4. Τον Κανονισμό (ΕΚ) αρ. 854/2004 του Ευρωπαϊκού 
Κοινοβουλίου και του Συμβουλίου «για τον καθορισμό 
ειδικών διατάξεων για την οργάνωση των επισήμων 
ελέγχων στα προϊόντα ζωικής προέλευσης που προο¬ 
ρίζονται για κατανάλωση από τον άνθρωπο» ΕΕ Ι_ αρ. 
226 της 25.6.2004, σ. 83. 

5. Τον Κανονισμό (ΕΚ) αρ. 853/2004 του Ευρωπαϊκού 
Κοινοβουλίου και του Συμβουλίου «για τον καθορισμό 
ειδικών κανόνων υγιεινής για τα τρόφιμα ζωικής προέ¬ 
λευσης» ΕΕ Ι_ αρ. 226 της 25.6.2004, σ. 22. 

6. Την απόφαση 2012/761/ΕΕ της 30ης Νοεμβρίου 2012 
της Επιτροπής της ΕΕ που αφορά την «έγκριση των 
ετήσιων και των πολυετών προγραμμάτων για την εκρί- 
ζωση, τον έλεγχο και την επιτήρηση ορισμένων νόσων 
των ζώων και ζωοανθρωπονόσων τα οποία υπέβαλαν 
τα κράτη μέλη για το έτος 2013, καθώς και της χρημα¬ 
τοδοτικής συμμετοχής της Ένωσης στα προγράμματα 
αυτά» Ε1_ αρ. 336 της 8ης Δεκεμβρίου 2012, σ.83. 

7. Το νόμο 248/1914 (ΦΕΚ Α' 110), άρθρο 23 όπως αντι- 
καταστάθηκε από το άρθρο 13 του νόμου 2538/1997 
(ΦΕΚ Α' 242). 


8. Την αριθμ. 133364/23.12.2011, ΦΕΚ 3190/30.12.2011 τ. Β' 
Υπουργική απόφαση. 

9. Τις διατάξεις του άρθρου 90 του Κώδικα Νομοθεσί¬ 
ας, «Κυβέρνηση και Κυβερνητικά Όργανα», όπως κωδικο- 
ποιήθηκε και τέθηκε σε ισχύ με το Π.Δ. 63/2005 (Α'98). 

10. Την υπ’ αρ. Υ44/5.7.12 απόφαση του Πρωθυπουρ¬ 
γού για την «ανάθεση αρμοδιοτήτων στον Αναπληρωτή 
Υπουργό Αγροτικής Ανάπτυξης και Τροφίμων Χαρακό- 
πουλο Μάξιμο» ΦΕΚ 2094/Β'. 

11. Την από 18.12.2012 εισήγηση της Γενικής Διεύθυνσης 
Κτηνιατρικής. 

12. Το γεγονός ότι από την απόφαση αυτή δεν προ- 
καλείται δαπάνη, και η προκαλούμενη δαπάνη για την 
εφαρμογή του προγράμματος μέχρι το τέλος του 2013 
θα καθοριστεί με κοινή απόφαση των Υπουργών Οικο¬ 
νομικών και Αγροτικής Ανάπτυξης και Τροφίμων και θα 
καλυφθεί από τον τακτικό προϋπολογισμό (Κ.Α. 5329 
Φ29/110), αποφασίζουμε: 

Αρθρο 1 

Διάρκεια - Στόχος 

Με την παρούσα απόφαση εγκρίνεται η εφαρμογή, 
από 1ης Ιανουάριου 2013 του Προγράμματος επιτήρησης, 
ελέγχου και εξάλειψης των Μεταδοτικών Σπογγωδών 
Εγκεψαλοπαθειών (ΜΣΕ) στα μικρά μηρυκαστικά σε όλη 
την Ελληνική επικράτεια για το έτος 2013. 

Καθορίζονται οι λεπτομέρειες εφαρμογής του προ¬ 
γράμματος επιτήρησης, ελέγχου και εξάλειψης των Με¬ 
ταδοτικών Σπογγωδών Εγκεψαλοπαθειών (ΜΣΕ) στα 
μικρά μηρυκαστικά σύμφωνα με τις απαιτήσεις του 
Κανονισμού (ΕΚ) αρ. 999/2001 όπως τροποποιήθηκε τε¬ 
λευταία και ισχύει. 

Στόχοι του προγράμματος είναι: 

(α) Η συστηματική έρευνα και διαφορική διάγνωση με 
εφαρμογή κατάλληλων εργαστηριακών τεχνικών των 
ΜΣΕ στα μικρά μηρυκαστικά μέσω της ενεργητικής και 
της παθητικής επιτήρησης. 

(β) Επί θετικού αποτελέσματος, είτε η εκρίζωση της 
διαπιστωθείσας εστίας Τρομώδους νόσου (Κλασσικής 
ή Άτυπης) ή της ΣΕΒ, είτε ο έλεγχος και η αποτροπή 
διασποράς του αιτιολογικού παράγοντα. 

(γ) Ο αποκλεισμός της εισόδου του αιτιολογικού πα¬ 
ράγοντα της ΣΕΒ στη διατροφική αλυσίδα του ανθρώ¬ 
που και των ζώων. 

Αρθρο 2 
Ορισμοί 

Για τους σκοπούς της παρούσας απόφασης ισχύουν 
οι ορισμοί του Κανονισμού (ΕΚ) αρ. 999/2001 όπως τρο¬ 
ποποιήθηκε τελευταία και ισχύει και ειδικότερα: 

(α) Ως Μεταδοτική Σπογγώδης Εγκεφαλοπάθεια (ΜΣΕ) 
στα μικρά μηρυκαστικά θεωρείται το κρούσμα Μεταδο¬ 
τικής Σπογγώδους Εγκεφαλοπάθειας που ανιχνεύτηκε 
σε πρόβατο ή αίγα έπειτα από μία επιβεβαιωτική δοκιμή 
για μη φυσιολογική πρωτεΐνη ΡγΡ. 

(β) Τρομώδης νόσος είναι το επιβεβαιωμένο κρού¬ 
σμα Μεταδοτικής Σπογγώδους Εγκεφαλοπάθειας σε 
πρόβατο ή αίγα όπου έχει αποκλεισθεί το ενδεχόμενο 
Σπογγώδους Εγκεφαλοπάθειας των Βοοειδών (ΣΕΒ), 
σύμφωνα με τα κριτήρια που ορίζονται στο Τεχνικό 
Εγχειρίδιο του Κοινοτικού Εργαστηρίου Αναφοράς σχε¬ 
τικά με τον χαρακτηρισμό στελέχους ΜΣΕ σε μικρά 
μηρυκαστικά. 

Η Τρομώδης νόσος διαφοροποιείται στην Κλασσική 
και την Ατυπη μορφή της νόσου σύμφωνα με τα κριτήρια 
του Κοινοτικού Εργαστηρίου Αναφοράς. 

(γ) Κρούσμα Κλασσικής Τρομώδους Νόσου είναι το 
επιβεβαιωμένο κρούσμα Μεταδοτικής Σπογγώδους 
Εγκεφαλοπάθειας σε αιγοπρόβατο στην περίπτωση του 
οποίου έχει αποκλεισθεί το ενδεχόμενο ΣΕΒ, σύμφωνα 
με τα κριτήρια που ορίζονται στο Τεχνικό Εγχειρίδιο 
του Κοινοτικού Εργαστηρίου Αναφοράς σχετικά με τον 
χαρακτηρισμό στελέχους ΜΣΕ σε μικρά μηρυκαστικά. 

(δ) Κρούσμα Ατυπης Τρομώδους Νόσου είναι το επι¬ 
βεβαιωμένο κρούσμα Τρομώδους Νόσου που διαφο¬ 
ροποιείται από την κλασσική σύμφωνα με τα κριτήρια 
που ορίζονται στο Τεχνικό Εγχειρίδιο του Κοινοτικού 
Εργαστηρίου Αναφοράς σχετικά με τον χαρακτηρισμό 
στελέχους ΜΣΕ σε μικρά μηρυκαστικά. 

(ε) Κρούσμα δείκτης είναι το πρώτο ζώο σε μία εκ¬ 
μετάλλευση ή σε μια επιδημιολογικώς ορισμένη ομάδα 
στο οποίο επιβεβαιώνεται μόλυνση από ΜΣΕ. 

(στ) Ενεργητική επιτήρηση θεωρείται ο έλεγχος των 
ζώων για τα οποία δεν έχει δηλωθεί υποψία ότι έχουν 
προσβληθεί από ΜΣΕ δηλαδή υγιή ζώα που προορίζο¬ 
νται για ανθρώπινη κατανάλωση ή νεκρά ζώα (ανεξαρ¬ 
τήτως αιτίας θανάτου) προκειμένου να προσδιορισθούν 
η εξέλιξη και ο επιπολασμός των ΜΣΕ σε ολόκληρη τη 
χώρα ή μια περιοχή. 

(ζ) Παθητική Επιτήρηση θεωρείται η δήλωση όλων των 
ζώων για τα οποία υπάρχει υποψία ότι έχουν προσβλη¬ 
θεί από ΜΣΕ, και στις περιπτώσεις κατά τις οποίες οι 
ΜΣΕ δεν μπορούν να αποκλεισθούν με κλινική διερεύ- 
νηση, ο εργαστηριακός έλεγχος των ζώων αυτών. 

(η) Υποψία ΜΣΕ τίθεται όταν ένα ζωντανό ή νεκρό ζώο 
εμφανίζει ή έχει εμφανίσει νευρολογικές διαταραχές ή 
διαταραχές της συμπεριφοράς ή προοδευτική υποβάθ- 
μιση της γενικής κατάστασης που συνδέεται με προσβο¬ 
λή του κεντρικού νευρικού συστήματος, για το οποίο οι 
πληροφορίες που υπάρχουν από την κλινική εξέταση, 
την ανταπόκριση σε θεραπευτική αγωγή, την νεκροτο- 
μή-νεκροψία και την εργαστηριακή εξέταση πριν ή μετά 
τον θάνατο δεν επιτρέπουν άλλη διάγνωση. Επιπλέον, 
υποψία ΜΣΕ τίθεται και επί θετικού αποτελέσματος 
μιας ταχείας ανοσολογικής δοκιμής. 

(θ) Δειγματοληψία είναι η λήψη δειγμάτων, που εξα¬ 
σφαλίζουν τη στατιστικώς ορθή αντιπροσωπευτικότητα, 
από τα ζώα ή από το περιβάλλον τους, ή από προϊόντα 


ζωικής προέλευσης με σκοπό τη διάγνωση νόσου, τον 
καθορισμό γενεαλογικών σχέσεων, την επιτήρηση της 
υγείας, ή τον έλεγχο της απουσίας μικροβιολογικών 
παραγόντων ή ορισμένων υλικών σε προϊόντα ζωικής 
προέλευσης. 

(ι) Ταχείες δοκιμές είναι οι διαγνωστικές μέθοδοι που 
περιγράφονται στο παράρτημα X, του Καν. 999/2001, 
τα αποτελέσματα των οποίων γίνονται γνωστά εντός 
24 ωρών. 

(ια) Εγχειρίδιο οδηγιών εφαρμογής του προγράμματος 
των Μεταδοτικών Σπογγωδών Εγκεφαλοπαθειών (ΜΣΕ) 
στα μικρά μηρυκαστικά: είναι το ειδικό έντυπο υλικό 
του τμήματος Λοιμωδών και Παρασιτικών Νοσημάτων 
της Δ/νσης Υγείας των Ζώων που περιλαμβάνει κατευ¬ 
θυντήριες οδηγίες και τα υποδείγματα εγγράφων που 
απαιτούνται για την τεκμηρίωση της εφαρμογής του 
προγράμματος των Μεταδοτικών Σπογγωδών Εγκεφα- 
λοπαθειών (ΜΣΕ) των μικρών μηρυκαστικών. 

Αρθρο 3 

Φορείς εφαρμογής του Προγράμματος - 
Αρμοδιότητες και Υποχρεώσεις 

Στην εφαρμογή του Προγράμματος συμμετέχουν οι 
ακόλουθες Αρχές και Φορείς με τις αντίστοιχες κατά 
περίπτωση υποχρεώσεις και αρμοδιότητες: 

1. Το Τμήμα Λοιμωδών και Παρασιτικών Νοσημάτων 
της Διεύθυνσης Υγείας των Ζώων της Γ ενικής Διεύθυν¬ 
σης Κτηνιατρικής του Υπουργείου Αγροτικής Ανάπτυξης 
και Τροφίμων, το οποίο: 

(α) Μεριμνά για το συντονισμό και τη διαχείριση του 
Προγράμματος σε ολόκληρη τη χώρα, τόσο κατά τις 
επιμέρους διατάξεις του, όσο και στο σύνολό του. 

(β) Σε συνεργασία με τις Αρχές και τους Φορείς που 
αναφέρονται στις παραγράφους 2, 3, 4 και 5 του παρό¬ 
ντος άρθρου συλλέγει, επεξεργάζεται και ερμηνεύει τα 
κλινικά, εργαστηριακά και επιδημιολογικά στοιχεία που 
προκύπτουν από την εφαρμογή του προγράμματος σε 
τοπικό, περιφερειακό και εθνικό επίπεδο. 

(γ) Συνδράμει τις αρμόδιες Κτηνιατρικές Αρχές των 
ΠΕ στην οργάνωση του ετήσιου προγραμματισμού των 
δειγματοληψιών όταν αυτό ζητηθεί καθώς και στην 
αποτελεσματικότερη διενέργεια της επιδημιολογικής 
έρευνας στα θετικά με Τρομώδη Νόσο κοπάδια. 

(δ) Εισηγείται ή/και λαμβάνει κατάλληλα νομοθετικά 
και διοικητικά μέτρα σε εθνικό επίπεδο για την επίτευξη 
των στόχων του προγράμματος. 

(ε) Χειρίζεται, στα πλαίσια των αρμόδιων Κοινοτικών 
οργάνων και Διεθνών οργανισμών, όλα τα θέματα που 
σχετίζονται με τα αντικείμενα, τους στόχους και τα 
αποτελέσματα του Προγράμματος. 

(στ) Ορίζει τους φορείς εφαρμογής του Προγράμμα¬ 
τος και προσδιορίζει τις αρμοδιότητες και υποχρεώσεις 
αυτών, ανάλογα με τις ανάγκες του Προγράμματος. 

(ζ) Οργανώνει και συμμετέχει σε ενημερωτικές εκ¬ 
στρατείες κτηνιάτρων και κτηνοτροφών που διοργα- 
νώνονται ανά τη χώρα, για την ευαισθητοποίηση και 
αποτελεσματικότερη διάγνωση ΜΣΕ στα μικρά μηρυ¬ 
καστικά. 

2. Εθνικό Εργαστήριο Αναφοράς ΜΣΕ 

2.1 Ορισμός Εθνικού Εργαστηρίου Αναφοράς ΜΣΕ 
Το Κτηνιατρικό Εργαστήριο Λάρισας του Υπουργείου 
Αγροτικής Ανάπτυξης και Τροφίμων, ορίζεται ως Εθνικό 
Εργαστήριο Αναφοράς για: 

(α) τις ταχείες ανοσολογικές διαγνωστικές μεθόδους 
που εφαρμόζονται στην Ελλάδα, όπως καθορίζονται στο 
παράρτημα X του Κανονισμού (ΕΚ) αρ. 999/2001, όπως 
τροποποιήθηκε με τον Καν. (ΕΕ)1064/2012 και ισχύει και 
στο παράρτημα I της παρούσας. 

(β) τις επιβεβαιωτικές δοκιμές με ανοσοκαθήλωση 
(ννθδίθΓη όΐοΐ) για επιβεβαίωση των θετικών στις ταχεί¬ 
ες δοκιμές για ΜΣΕ δειγμάτων προβάτων και αιγών και 
των δειγμάτων που προέρχονται από κλινικά ύποπτα ως 
προς την τρομώδη νόσο αιγών και προβάτων. 

(γ) τον διαχωρισμό με δοκιμή ανοσοκαθήλωσης της 
Κλασσικής και Άτυπης μορφής της Τρομώδους Νόσου 
(δ) τον διαχωρισμό μεταξύ ΣΕΒ και Τρομώδους Νόσου 
με μοριακές δοκιμές ανοσοκαθήλωσης υψηλής ευαι¬ 
σθησίας σε επιβεβαιωμένα θετικά δείγματα προβάτων 
και αιγών και 

(ε) τις γονοτυπικές αναλύσεις στα δείγματα εγκεφα¬ 
λικού ιστού ή αίματος προβάτων. 

2.2. Αρμοδιότητες και Υποχρεώσεις του Εθνικού Ερ¬ 
γαστηρίου Αναφοράς ΜΣΕ 
Κατά την εφαρμογή του Προγράμματος το Εθνικό 
Εργαστήριο Αναφοράς ΜΣΕ έχει τις ακόλουθες αρμο¬ 
διότητες και υποχρεώσεις: 

(α) Προβαίνει σε εξέταση δειγμάτων εγκεφαλικού 
ιστού από τα κλινικά ύποπτα πρόβατα και αίγες εκτρο¬ 
φών όλης της ελληνικής επικράτειας. 

(β) Προβαίνει σε εξετάσεις επιβεβαίωσης σε θετικά 
δείγματα και σε εξετάσεις διαχωρισμού (άίεοππιίηαίοιγ 
ΙοεΙ) μεταξύ ΣΕΒ και Τρομώδους Νόσου σε θετικά επι¬ 
βεβαιωμένα δείγματα με τη μοριακή δοκιμή ΟΕΑ για την 
οποία πήρε την έγκριση από το Κοινοτικό Εργαστήριο 
Αναφοράς μετά από επιτυχείς εξετάσεις. Τα παραπάνω 
δείγματα είναι τα θετικά στις ταχείες δοκιμές δείγματα 
που εξετάστηκαν από τα εξουσιοδοτημένα εργαστήρια 
και προωθούνται στο Εθνικό Εργαστήριο Αναφοράς 
για τις ΜΣΕ για επιβεβαίωση και αποκλεισμό της ΣΕΒ. 

(γ) Προβαίνει σε γονοτυπικές αναλύσεις σε δείγματα 
αίματος προβάτων από εκτροφές μολυσμένες με Τρο¬ 
μώδη Νόσο. Επιπλέον, συγκεντρώνει από τα εξουσιοδο¬ 
τημένα εργαστήρια για τη διάγνωση ΜΣΕ, 600 αρνητικά 
δείγματα εγκεφαλικού ιστού στην ταχεία δοκιμή για 
ΜΣΕ, που υποβάλλονται σε γονοτυπικές εξετάσεις. 

(δ) Προωθεί όποτε κριθεί αναγκαίο επιβεβαιωμένα 
θετικά δείγματα εγκεφαλικού ιστού από πρόβατα και 
αίγες στο Κοινοτικό Εργαστήριο Αναφοράς για ιστοπα- 
θολογικές και ανοσοιστοχημικές εξετάσεις. 

(ε) Ενημερώνει άμεσα τηλεομοιωτυπικώς και κατόπιν 
εγγράφως την αρμόδια κτηνιατρική αρχή σχετικά με τα 
αποτελέσματα των εξετάσεων που πραγματοποιεί, χρη¬ 
σιμοποιώντας τα κατάλληλα υποδείγματα εγγράφων 
του Εγχειριδίου Οδηγιών εφαρμογής του προγράμματος 
των ΜΣΕ στα μικρά μηρυκαστικά. 

(στ) Σε συνεργασία με τις Αρχές και Φορείς του πα¬ 
ρόντος άρθρου, επεξεργάζεται και ερμηνεύει τα αποτε¬ 
λέσματα που προκύπτουν από την εφαρμογή του Προ¬ 
γράμματος από όλα τα εξουσιοδοτημένα εργαστήρια, 
ενημερώνει και προωθεί αυτά στο Τμήμα Λοιμωδών και 
Παρασιτικών Νοσημάτων της Δ/νσης Υγείας των Ζώων 
του Υπουργείου Ανάπτυξης και Τροφίμων το οποίο είναι 
υπεύθυνο για τον συντονισμό του προγράμματος. 

(ζ) Συνδράμει τις αρμόδιες Κτηνιατρικές Αρχές των 
ΠΕ στη διενέργεια επιδημιολογικής διερεύνησης επί 
θετικού αποτελέσματος. 


(η) Τηρεί αρχείο των εξετάσεων που πραγματοποιεί 
και των ενεργειών στις οποίες προβαίνει κατ’ εφαρμογή 
του Προγράμματος και ενημερώνει τη βάση δεδομένων 
που τηρείται στην Κεντρική Υπηρεσία, τακτικά μεν ανά 
μήνα, έκτακτα δε επί κάθε θετικού ή ύποπτου αποτε¬ 
λέσματος. 

(θ) Διατηρεί στελέχη από θετικά δείγματα για οποια¬ 
δήποτε διερεύνηση. 

(ι) Παρακολουθεί και ενημερώνεται επί των διεθνών 
επιστημονικών εξελίξεων στον τομέα διάγνωσης και 
ελέγχου των ΜΣΕ και προσαρμόζει ανάλογα τις δια¬ 
γνωστικές μεθόδους και τα πρωτόκολλα που εφαρμόζει. 

(ια) Συνεργάζεται με τα Εξουσιοδοτημένα για τη διά¬ 
γνωση των ΜΣΕ Εργαστήρια με σκοπό: 

- τον συντονισμό για ομοιόμορφη εφαρμογή και ερ¬ 
μηνεία των αποτελεσμάτων των διαγνωστικών δοκιμών 
των ΜΣΕ, 

- την πιστοποίηση της ορθής εφαρμογής των διαγνω¬ 
στικών δοκιμών των ΜΣΕ, 

- την οργάνωση μίας τουλάχιστον δι-εργαστηριακής 
συγκριτικής δοκιμής (ϊηΙβΓ-ΙββΟΓβΙοιγ ρΓοΐίοίοηογ ΙθδΙε) 
κατ’ έτος για την επιβεβαίωση της ικανότητας και της 
αξιοπιστίας των αποτελεσμάτων των εξουσιοδοτημένων 
εργαστηρίων των ΜΣΕ, 

- την οργάνωση μίας τουλάχιστον επιτόπιας επίσκε¬ 
ψης σε κάθε Εξουσιοδοτημένο Εργαστήριο των ΜΣΕ 
κατ’ έτος, 

- την οργάνωση μίας (1) τουλάχιστο κοινής συνάντη¬ 
σης όλων των Εξουσιοδοτημένων Εργαστηρίων των 
ΜΣΕ κατ’ έτος. Η συνάντηση αυτή γίνεται το τέλος κάθε 
έτους κατά την οποία παρουσιάζονται τα συγκεντρω¬ 
τικά αποτελέσματα της επιτήρησης ΜΣΕ των μικρών 
μηρυκαστικών και του γονοτυπικού ελέγχου και γίνεται 
αξιολόγηση του προγράμματος. 

(ιβ) Συνεργάζεται με το Κοινοτικό Εργαστήριο Αναφο¬ 
ράς για οποιαδήποτε καινούργια δεδομένα αναφορικά 
με τις διαγνωστικές δοκιμές και υφίσταται έλεγχο από 
αυτό με τεστ αξιολόγησης ικανοτήτων (ριχώοίθηογ ΙοεΙ) 
για όλες τις διαγνωστικές δοκιμές που εφαρμόζονται. 

(ιγ) Συνεργάζεται με τις αρμόδιες κεντρικές αρχές 
της Γενικής Διεύθυνσης Κτηνιατρικής του Υπουργεί¬ 
ου Αγροτικής Ανάπτυξης και Τροφίμων και παρέχει τη 
συνδρομή του σε επιθεωρήσεις ή άλλους ελέγχους που 
πραγματοποιούνται στη χώρα από υπηρεσίες της Ευ¬ 
ρωπαϊκής Ένωσης. 

3. Εξουσιοδοτημένα Εργαστήρια για τη διάγνωση ΜΣΕ 
με ταχείες ανοσολογικές δοκιμές 

3.1 Ορισμός των Εξουσιοδοτημένων Εργαστηρίων των 
ΜΣΕ για ταχείες ανοσολογικές δοκιμές 

Γ ια τις ανάγκες εφαρμογής του Προγράμματος εξου¬ 
σιοδοτούνται, για την εφαρμογή ταχειών ανοσολογικών 
μεθόδων για τη διάγνωση των ΜΣΕ στα μικρά μηρυκα¬ 
στικά, τα ακόλουθα Εργαστήρια: 

α) Το Κτηνιατρικό Εργαστήριο Ιωαννίνων του Υπουρ¬ 
γείου Αγροτικής Ανάπτυξης και Τροφίμων, το οποίο 
εφαρμόζει εγκεκριμένη ταχεία ανοσολογική μέθοδο σε 
δείγματα εγκεφαλικού ιστού από: 

• πρόβατα και αίγες που σφάζονται για ανθρώπινη 
κατανάλωση, 

• νεκρά πρόβατα και αίγες 

• πρόβατα και αίγες μολυσμένων εκτροφών που θα¬ 
νατώνονται και καταστρέφονται προερχόμενα από τους 

νομούς: Ιωαννίνων, Θεσπρωτίας, Κέρκυρας, Πρεβέζης, 
Άρτας, Αιτωλοακαρνανίας, Λάρισας, Τρικάλων και Καρ¬ 
δίτσας. 

β) Το Ινστιτούτο Αφθώδους Πυρετού και Εξωτικών Νο¬ 
σημάτων του Κέντρου Κτηνιατρικών Ιδρυμάτων Αθηνών 
του Υπουργείου Αγροτικής Ανάπτυξης και Τροφίμων, 
το οποίο εφαρμόζει εγκεκριμένη ταχεία ανοσολογική 
μέθοδο σε δείγματα εγκεφαλικού ιστού από: 

• πρόβατα και αίγες που σφάζονται για ανθρώπινη 
κατανάλωση, 

• νεκρά πρόβατα και αίγες 

• πρόβατα και αίγες μολυσμένων εκτροφών που θα¬ 
νατώνονται καικαταστρέφονται προερχόμενα από τους 
νομούς: Αθηνών, Ανατολικής και Δυτικής Αττικής, Πει¬ 
ραιώς, Φθιώτιδας, Φωκίδας, Βοιωτίας, Ευρυτανίας, Εύ¬ 
βοιας, Ζακύνθου, Ηλείας, Μεσσηνίας, Αχάίας, Αρκαδίας, 
Λακωνίας, Κορίνθου, Αργολίδας, Χίου, Λέσβου, Σάμου, 
Κυκλάδων, Δωδεκανήσου, Λευκάδας, Κεφαλληνίας, Χα¬ 
νιών, Ρεθύμνης, Ηρακλείου και Λασιθίου. 

γ) Το Εργαστήριο Ιολογίας του Κέντρου Κτηνιατρι¬ 
κών Ιδρυμάτων Θεσσαλονίκης του Υπουργείου Αγρο¬ 
τικής Ανάπτυξης και Τροφίμων, το οποίο εφαρμόζει 
εγκεκριμένη ταχεία ανοσολογική μέθοδο σε δείγματα 
εγκεφαλικού ιστού από: 

• πρόβατα και αίγες που σφάζονται για ανθρώπινη 
κατανάλωση, 

• νεκρά πρόβατα και αίγες 

• πρόβατα και αίγες μολυσμένων εκτροφών που 
θανατώνονται και καταστρέφονται προερχόμενα από 
τους νομούςΈβρου, Ροδόπης, Ξάνθης, Δράμας, Καβάλας, 
Φλώρινας, Σερρών, Κιλκίς, Θεσσαλονίκης, Χαλκιδικής, 
Πέλλας,Ημαθίας, Πιερίας, Κοζάνης, Γρεβενών, Καστοριάς 
και Μαγνησίας. 

3.2 Αρμοδιότητες και Υποχρεώσεις των Εξουσιοδοτη¬ 
μένων Εργαστηρίων των ΜΣΕ για ταχείες ανοσολογικές 
δοκιμές 

Κατά την εφαρμογή του Προγράμματος τα Εξουσιο¬ 
δοτημένα Εργαστήρια της παραγράφου 3.1 του παρό¬ 
ντος άρθρου, έχουν τις ακόλουθες αρμοδιότητες και 
υποχρεώσεις: 

(α) Εκτελούν ταχείες δοκιμές στα δείγματα εγκεφα¬ 
λικού ιστού από: 

• πρόβατα και αίγες που σφάζονται για ανθρώπινη 
κατανάλωση, 

• νεκρά πρόβατα και αίγες 

• πρόβατα και αίγες μολυσμένων εκτροφών που θα¬ 
νατώνονται καικαταστρέφονταικαι αποστέλλονται από 
τις αρμόδιες Αρχές των ΠΕ αρμοδιότητας τους. 

(β) Σε περίπτωση θετικού ή ύποπτου αποτελέσματος 
της ταχείας διαγνωστικής δοκιμής για τις ΜΣΕ που 
εφαρμόζουν, διαβιβάζουν τα δείγματα αυτά στο αρμό¬ 
διο Εθνικό Εργαστήριο Αναφοράς για επιβεβαίωση του 
αποτελέσματος. 

(γ) Ενημερώνουν άμεσα τηλεομοιωτυπικώς και κατό¬ 
πιν εγγράφως την αρμόδια κτηνιατρική αρχή σχετικά 
με τα αποτελέσματα των εξετάσεων που πραγματο¬ 
ποιούν χρησιμοποιώντας τα κατάλληλα υποδείγματα 
εγγράφων του Εγχειριδίου Οδηγιών εφαρμογής του 
προγράμματος των ΜΣΕ στα μικρά μηρυκαστικά. 

(δ) Συγκεντρώνουν αρνητικά στις ταχείες δοκιμές 
δείγματα εγκεφαλικού ιστού προβάτων τα οποία προ¬ 
ωθούν στο Εθνικό Εργαστήριο Αναφοράς για ΜΣΕ για 
γονοτυπικές αναλύσεις. 


(ε) Τηρούν αρχείο των εξετάσεων που πραγματοποι¬ 
ούν και των ενεργειών στις οποίες προβαίνουν κατ’ 
εφαρμογή του Προγράμματος και ενημερώνουν τη βάση 
δεδομένων που τηρείται στην Κεντρική Υπηρεσία, τακτι¬ 
κά μεν ανά μήνα, έκτακτα δε επί κάθε θετικού ή ύποπτου 
αποτελέσματος ταχείας δοκιμής. 

(στ) Συνεργάζονται με το Εθνικό Εργαστήριο Αναφο¬ 
ράς για τις ΜΣΕ με σκοπό: 

- την ομοιόμορφη εφαρμογή και ερμηνεία των αποτε¬ 
λεσμάτων των διαγνωστικών δοκιμών των ΜΣΕ, 

- την πιστοποίηση της ορθής εφαρμογής των διαγνω¬ 
στικών δοκιμών των ΜΣΕ, 

και συμμετέχουν για την επίτευξη των παραπάνω σκο¬ 
πών, σε μία τουλάχιστον δι-εργαστηριακή συγκριτική 
δοκιμή (ίηίθΓ-ΙαάοΓαίΟΓγ ρΐΌίίοίθηογ Ιοείε) κατ’ έτος, για 
την επιβεβαίωση της ικανότητας και της αξιοπιστίας 
των αποτελεσμάτων τους. 

(ζ) Συνεργάζονται και συμμετέχουν στην οργάνωση 
μίας (1) τουλάχιστο κοινής συνάντησης όλων των Εξου¬ 
σιοδοτημένων Εργαστηρίων των ΜΣΕ και του Εθνικού 
Εργαστηρίου Αναφοράς για τις ΜΣΕ κατ ’ έτος και δέχο¬ 
νται μία τουλάχιστον επιτόπια επίσκεψη από το Εθνικό 
Εργαστήριο Αναφοράς κατ’ έτος. 

(η) Συνεργάζονται με τις αρμόδιες κεντρικές αρχές 
της Γ ενικής Διεύθυνσης Κτηνιατρικής του Υπουργείου 
Αγροτικής Ανάπτυξης και Τροφίμων και παρέχουν τη 
συνδρομή τους σε επιθεωρήσεις ή άλλους ελέγχους 
που πραγματοποιούνται στη χώρα από υπηρεσίες της 
Ευρωπαϊκής Ένωσης. 

4. Τμήματα Κτηνιατρικής των Δ/νσεων Αγροτικής 
Οικονομίας και Κτηνιατρικής των Περιφερειακών Ενο¬ 
τήτων και Δ/νσεις Κτηνιατρικής των Γ ενικών Δ/νσεων 
Περιφερειακής Αγρ.Οικονομίας και Κτηνιατρικής των 
Περιφερειών 

Α. Τα Τμήματα Κτηνιατρικής των Π.Ε. είναι υπεύθυ¬ 
να για την οργάνωση, συντονισμό και εφαρμογή της 
ενεργητικής και παθητικής επιτήρησης, και των μέτρων 
εξάλειψης των ΜΣΕ στα μικρά μηρυκαστικά, συμπερι- 
λαμβανομένης και της επιβολής των κυρώσεων, στην 
περιοχή αρμοδιότητας τους και ορίζουν έναν Υπεύθυνο 
συντονιστή κτηνίατρο. 

Ειδικότερα έχουν τις παρακάτω υποχρεώσεις και αρ¬ 
μοδιότητες: 

(α) Προγραμματίζουν τις μηνιαίες δειγματοληψίες για 
την επίτευξη των ετήσιων στόχων πριν τη λήξη κάθε 
έτους για πρόβατα και αίγες που προορίζονται για αν¬ 
θρώπινη κατανάλωση στα σφαγεία που τους αντιστοι¬ 
χούν, σε συνεργασία με τα Τοπικά Αγροτικά Κτηνια¬ 
τρεία ή Κέντρα Κτηνιατρικών Υπηρεσιών της περιοχής 
αρμοδιότητάς τους. 

(β) Συλλέγουν και αποστέλλουν τον απαιτούμενο 
αριθμό δειγμάτων εγκεφαλικού ιστού περιοχής αρμο¬ 
διότητάς τους από σφαγμένα, νεκρά ή κλινικά ύποπτα 
πρόβατα και αίγες ακολουθώντας τις διαδικασίες που 
περιγράφονται στο Εγχειρίδιο Οδηγιών εφαρμογής του 
Προγράμματος των ΜΣΕ στα μικρά μηρυκαστικά και 
χρησιμοποιώντας τα κατάλληλα υποδείγματα εγγρά¬ 
φων του Εγχειριδίου. 

(γ) Συλλέγουν και αποστέλλουν δείγματα αίματος για 
γονοτυπικό έλεγχο προβάτων θετικών εκτροφών, εκτρο¬ 
φών αγνώστου καθεστώτος ή εκτροφών με αρνητικό 
αποτέλεσμα που εντάσσονται στο πρόγραμμα, ακολου¬ 
θώντας τις διαδικασίες που περιγράφονται στο Εγχει- 

ρίδιο Οδηγιών εφαρμογής του Προγράμματος των ΜΣΕ 
στα μικρά μηρυκαστικά και παρέχουν συμβουλευτική 
υποστήριξη στους κτηνοτρόφους για την επιλογή των 
ανθεκτικών γονότυπων και την απομάκρυνση των ευαί¬ 
σθητων γονότυπων μετά την λήψη των αποτελεσμάτων 
των γονοτυπικών αναλύσεων στο εν λόγω κοπάδι. 

(δ) Διατηρούν ατομικό αρχείο για κάθε μία ύποπτη ή 
θετική με Τρομώδη Νόσο εκτροφή, που περιλαμβάνει τα 
δελτία εξέτασης όλων των νεκρών και σφαγμένων ζώων 
της εκτροφής και τηρούν μητρώο στο οποίο καταγρά¬ 
φονται όλες οι ενέργειες που πραγματοποιούνται σε 
κάθε θετική εκτροφή κατ’ εφαρμογή του παρόντος Προ¬ 
γράμματος και τα αποτελέσματα αυτών των ενεργειών. 

(ε) Συνεργάζονται τόσο με το Εθνικό Εργαστήριο Ανα¬ 
φοράς ΜΣΕ όσο και με την Διεύθυνση Υγείας των Ζώων 
της Γενικής Διεύθυνσης Κτηνιατρικής του Υπουργείου 
Αγροτικής Ανάπτυξης και Τροφίμων για την αποτελε¬ 
σματικότερη διενέργεια της επιδημιολογικής έρευνας 
στα θετικά κοπάδια. 

(στ) Επιβλέπουν και πιστοποιούν την ορθή εφαρμογή 
καθαρισμού και απολύμανσης σε κάθε εκτροφή με θε¬ 
τικό κρούσμα Τρομώδους Νόσου. 

(ζ) Κοινοποιούν στο Τμήμα Λοιμωδών και Παρασι- 
τικών Νοσημάτων της Διεύθυνσης Υγείας των Ζώων 
της Γενικής Διεύθυνσης Κτηνιατρικής του Υπουργείου 
Αγροτικής Ανάπτυξης και Τροφίμων, τα κατάλληλα δι¬ 
οικητικά έγγραφα που περιλαμβάνονται στο Εγχειρίδιο 
Οδηγιών Εφαρμογής του Προγράμματος ΜΣΕ στα μικρά 
μηρυκαστικά. 

(η) Κοινοποιούν στους υπεύθυνους των εκμεταλ¬ 
λεύσεων προβάτων και αιγών τα αποτελέσματα των 
εργαστηριακών εξετάσεων που διενεργούνται σε ζώα 
της εκτροφής τους και διατηρούν αντίγραφο όλων των 
εργαστηριακών εξετάσεων στον ατομικό φάκελο της 
εκτροφής. 

(θ) Επιβάλουν τις κυρώσεις σε περίπτωση μη συμμόρ¬ 
φωσης με τις απαιτήσεις των διατάξεων της παρούσας 
απόφασης. 

(ι) Οργανώνουν ενημερωτική εκστρατεία σε περιφερει¬ 
ακό και τοπικό επίπεδο για την εγρήγορση της γεωργι¬ 
κής κοινότητας και της συναφούς βιομηχανίας σχετικά 
με τους στόχους, το περιεχόμενο και τις διαδικασίες 
του προγράμματος. 

(ια) Ενημερώνουν το αρμόδιο Τμήμα της Δ/νσης, Αγρο¬ 
τικής Οικονομίας και Κτηνιατρικής των Περιφερειακών 
Ενοτήτων, στο οποίο ανήκει ο Επόπτης Κυκλοφορί¬ 
ας Ζωοτροφών, για την ύπαρξη εκτροφής με θετικό 
κρούσμα Τρομώδους Νόσου για την πραγματοποίηση 
δειγματοληψίας στις ζωοτροφές της εκτροφής ή/και 
του προμηθευτή ζωοτροφών της συγκεκριμένης εκτρο¬ 
φής, τα αποτελέσματα και συμπεράσματα της οποίας 
συμπεριλαμβάνουν στην επιδημιολογική έρευνα που 
διεξάγουν. 

(ιβ) Συνεργάζονται με τις Δ/νσεις Κτηνιατρικής των 
Γενικών Δ/νσεων Περιφερειακής Αγρ.Οικονομίας και 
Κτηνιατρικής των Περιφερειών με στόχο την ορθότερη 
εφαρμογή του προγράμματος ΜΣΕ. 

(ιγ) Συνεργάζονται με την αρμόδια Κεντρική Αρχή 
της Γενικής Διεύθυνσης Κτηνιατρικής του Υπουργεί¬ 
ου Αγροτικής Ανάπτυξης και Τροφίμων και παρέχουν 
την συνδρομή τους σε επιθεωρήσεις ή ελέγχους που 
πραγματοποιούνται στη χώρα από υπηρεσίες της Ευ¬ 
ρωπαϊκής Ένωσης. 


Β. Οι Δ/νσεις Κτηνιατρικής των Γενικών Δ/νσεων Περι¬ 
φερειακής Αγρ. Οικονομίας και Κτηνιατρικής των Περι¬ 
φερειών είναι υπεύθυνες για την εποπτεία, τον συντονι¬ 
σμό και την αξιολόγηση της πορείας του προγράμματος 
ΜΣΕ στην περιοχή αρμοδιότητάς τους και συνεργά¬ 
ζονται με τα Τμήματα Κτηνιατρικής των ΠΕ περιοχής 
αρμοδιότητάς τους όπως επίσης και με την αρμόδια 
Κεντρική Αρχή της Γενικής Διεύθυνσης Κτηνιατρικής 
του Υπουργείου Αγροτικής Ανάπτυξης και Τροφίμων. 

5. Κτηνοτρόφοι, σφαγεία, εγκαταστάσεις αποτέφρωσης 

(α) Οι υπεύθυνοι όλων των εκμεταλλεύσεων αιγών και 
προβάτων της χώρας συμμετέχουν υποχρεωτικά στη 
δειγματοληψία, συμπεριλαμβανομένων των κλειστών ή 
πειραματικών ποιμνίων που διατηρούνται σε Κέντρα, 
Ινστιτούτα ή φορείς που τελούν υπό την εποπτεία εκ¬ 
παιδευτικών ιδρυμάτων της χώρας ή του Υπουργείου 
Αγροτικής Ανάπτυξης και Τροφίμων και υποχρεούνται 
να συνεργάζονται με τις Κτηνιατρικές Αρχές των ΠΕ 
για την εφαρμογή του προγράμματος. Ειδικότερα, είναι 
υποχρεωμένοι να ενημερώνουν άμεσα (σε διάστημα 
μικρότερο των 24 ωρών) τις Κτηνιατρικές Αρχές των 
ΠΕ σε κάθε περίπτωση: 

• προβάτου ή αίγας που εμφανίζει νευρολογικές δια¬ 
ταραχές ή διαταραχές της συμπεριφοράς ή προοδευτι¬ 
κή υποβάθμιση της γενικής κατάστασης που συνδέεται 
με προσβολή του κεντρικού νευρικού συστήματος για 
περαιτέρω κλινική και εργαστηριακή διερεύνηση. 

• νεκρού προβάτου ή αίγας (άνω των 18 μηνών) στην 
εκτροφή τους για τη λήψη δείγματος εγκεφαλικού 
ιστού. Τουλάχιστον ένα νεκρό πρόβατο ή αίγα από 
κάθε εκμετάλλευση πρέπει να διερευνάται εργαστη¬ 
ριακά κάθε έτος. 

(β) Οι υπεύθυνοι εκμεταλλεύσεων προβάτων και αιγών 
είναι υποχρεωμένοι να διατηρούν στον ατομικό φάκελο 
της εκτροφής όλα τα αποτελέσματα των εργαστηρια¬ 
κών εξετάσεων που διενεργούνται σε ζώα της εκμετάλ¬ 
λευσης τους και παράλληλα να ενημερώνουν το μητρώο 
της εκμετάλλευσης για οποιεσδήποτε μεταβολές στον 
πληθυσμό της μονάδας εκτροφής. 

(γ) Οι υπεύθυνοι των εκτροφών αιγών και προβάτων 
στις οποίες έχουν επιβεβαιωθεί θετικά ως προς την 
Τρομώδη Νόσο κρούσματα και βρίσκονται υπό επιτή¬ 
ρηση υποχρεούνται να συμμορφώνονται με τα περι¬ 
οριστικά μέτρα και τις υποδείξεις των Κτηνιατρικών 
Αρχών των ΠΕ. 

(δ) Οι υπεύθυνοι των εκτροφών αιγών και προβάτων 
της χώρας στις οποίες έχουν επιβεβαιωθεί θετικά ως 
προς την Τρομώδη Νόσο κρούσματα και των εκτροφών 
που έχουν διενεργηθεί εργαστηριακές εξετάσεις για 
ΜΣΕ και ήτανε αρνητικές υποχρεούνται να διατηρούν 
στο αρχείο της εκμετάλλευσης όλα τα αποτελέσματα 
των εργαστηριακών εξετάσεων που διεξήχθησαν σε 
ζώα σφαγέντα, νεκρά ή ζώα που θανατώθηκαν και κα¬ 
ταστράφηκαν. 

(ε) Οι υπεύθυνοι λειτουργίας των σφαγείων αιγών και 
προβάτων υποχρεούνται α. να συνεργάζονται με τις 
αρμόδιες κτηνιατρικές αρχές των ΠΕ και να συμμορφώ¬ 
νονται με τις υποδείξεις αυτών β. να τροποποιούν τον 
εβδομαδιαίο προγραμματισμό σφαγών προβάτων και 
αιγών σύμφωνα με τις υποδείξεις των αρμόδιων κτηνι¬ 
ατρικών αρχών των ΠΕ όπου και όταν αυτό απαιτείται 
για την επίτευξη των προβλεπόμενων στο άρθρο 4 πα¬ 
ράγραφος 2 στόχων. Εξασφαλίζουν ότι ο προ σφαγής 

κλινικός έλεγχος των προβάτων και αιγών και η μετά 
σφαγής επιθεώρηση σφάγιων ζώων πραγματοποιείται 
υπό κατάλληλες συνθήκες σύμφωνα με τις διατάξεις 
των Καν (ΕΚ) αρ. 854/2004 και αρ. 853/2004 και η συλ¬ 
λογή των απαραίτητων δειγμάτων εγκεφαλικού ιστού 
από σφαγμένα πρόβατα και αίγες διενεργείται σύμφωνα 
με τις διατάξεις του Καν (ΕΚ) αρ. 999/2001. 

(ζ) Οι υπεύθυνοι λειτουργίας των μονάδων αποτέφρω¬ 
σης πτωμάτων ζώων ή μονάδων μεταποίησης υλικών 
ειδικού κινδύνου κατηγορίας I ή εγκεκριμένων μονά¬ 
δων συν-αποτέφρωσης σύμφωνα με τον Κανονισμό 
(ΕΚ) αρ. 1069/2009, υποχρεούνται να συνεργάζονται και 
να συμμορφώνονται με τις υποδείξεις των αρμοδίων 
Κτηνιατρικών Αρχών των ΠΕ για την όσο το δυνατόν 
πληρέστερη εφαρμογή των διατάξεων του Κανονισμού 
(ΕΚ) 1069/2009. 

Αρθρο 4 

ΣΥΣΤΗΜΑ ΕΠΙΤΗΡΗΣΗΣ ΜΣΕ ΜΙΚΡΩΝ ΜΗΡΥΚΑΣΤΙΚΩΝ 

1. Επιτήρηση εκτροφών με ύποπτα ως προς τις ΜΣΕ 
κρούσματα 

Σε όλες τις εκτροφές αιγών και προβάτων της χώρας 
(συμπεριλαμβανομένων των κλειστών ή πειραματικών 
ποιμνίων που διατηρούνται σε Κέντρα, Ινστιτούτα ή 
φορείς που τελούν υπό την εποπτεία εκπαιδευτικών 
ιδρυμάτων της χώρας ή του Υπουργείου Αγροτικής Ανά¬ 
πτυξης και Τροφίμων) διενεργείται κλινικός έλεγχος που 
αποσκοπεί στον εντοπισμό κλινικά ύποπτων για ΜΣΕ 
ζώων, σε όλα τα ζώα της εκτροφής στα πλαίσια των 
συνήθων κτηνιατρικών δραστηριοτήτων για την παροχή 
περίθαλψης, την εφαρμογή προγραμμάτων ελέγχου/ 
εκρίζωσης νοσημάτων, την έκδοση ή των έλεγχο εγ¬ 
γράφων ή υγειονομικών πιστοποιητικών ή αδειών μετα¬ 
κίνησης ζώων, τη διενέργεια επιδημιολογικής έρευνας 
τη συλλογή δειγμάτων για διαγνωστικούς σκοπούς κ.τ,λ. 

Επίσης, υποχρεωτική επιτήρηση ασκείται σε εκτροφές 
που διατηρούν αίγες και πρόβατα που: 

• κατάγονται από χώρες ή κράτη μέλη όπου έχουν 
εκδηλωθεί κρούσματα ΜΣΕ σε αυτόχθονο ζώα. 

• ενδέχεται να έχουν καταναλώσει ζωοτροφές με 
πρωτεΐνες ζωικής προέλευσης μολυσμένες με τον αι- 
τιολογικό παράγοντα ΜΣΕ. 

• είναι απόγονοι θηλυκών ζώων προσβεβλημένων από 
ΜΣΕ. 

2. Επιτήρηση προβάτων και αιγών που σφάζονται για 
ανθρώπινη κατανάλωση 

Η επιτήρηση των προβάτων και αιγών που σφάζονται 
για ανθρώπινη κατανάλωση περιλαμβάνει τη συλλογή 
δειγμάτων εγκεφαλικού ιστού από ζώα ηλικίας άνω των 
18 μηνών (ή ζώα στα οποία έχουν ανατείλει από τα ούλα 
περισσότεροι από δύο (2) μόνιμοι κοπτήρες). 

Ο συνολικός αριθμός δειγμάτων από ολόκληρη την 
επικράτεια καθορίζεται σύμφωνα με τα προβλεπόμενα 
στο Παράρτημα III Κεφάλαιο Α παράγραφος II σημείο 
2 του Κανονισμού (ΕΚ) 999/2001. 

Σε περίπτωση που δεν είναι δυνατή η συλλογή όλων 
των αναγραφόμενων δειγμάτων, τόσο στα πρόβατα όσο 
και στις αίγες μπορεί να αντικατασταθεί, κατ’ ανώτατο 
όριο, το 50% αυτών με νεκρά πρόβατα και αίγες αντί¬ 
στοιχα. Θα υποβάλλονται δηλαδή, σε ταχεία δοκιμή 
νεκρά πρόβατα και νεκρές αίγες ηλικίας άνω των δέκα 
οκτώ (18) μηνών κατ’ αναλογία ένα προς ένα και επιπρο- 
σθέτως του αριθμού των δειγμάτων που καθορίζονται 
στην παράγραφο 3 του παρόντος άρθρου. 


Ορισμένες περιοχές της χώρας κατάλογος των οποί¬ 
ων περιλαμβάνεται στο Εγχειρίδιο Οδηγιών Εφαρμογής 
του Προγράμματος ΜΣΕ στα μικρά μηρυκαστικά, εξαι¬ 
ρούνται από την υποχρεωτική δειγματοληψία για ΜΣΕ 
πρόβατα και αίγες για ανθρώπινη κατανάλωση λόγω 
της γεωγραφικής τους θέσης ή/και της σύνθεσης του 
ζωικού τους κεφαλαίου. 

3. Επιτήρηση προβάτων και αιγών που δεν σφάζονται 
για ανθρώπινη κατανάλωση 

Εφαρμόζεται σε πρόβατα και αίγες ηλικίας άνω των 
18 μηνών (ή ζώα στα οποία έχουν ανατείλει από τα 
ούλα περισσότεροι από δύο (2) μόνιμοι κοπτήρες), όλων 
των εκτροφών της χώρας τα οποία βρίσκονται νεκρά ή 
ετοιμοθάνατα, (ανεξάρτητα από την αιτία θανάτου) ή 
θανατωθεί για οποιοδήποτε λόγο, με εξαίρεση τη θα¬ 
νάτωση στα πλαίσια εκστρατείας καταπολέμησης επι¬ 
δημικής νόσου (όπως π.χ. επιδημία αφθώδους πυρετού) 

Ο συνολικός αριθμός δειγμάτων από ολόκληρη την 
επικράτεια καθορίζεται σύμφωνα με τα προβλεπόμενα 
στο Παράρτημα III Κεφάλαιο Α παράγραφος II σημείο 
3 του Κανονισμού (ΕΚ) 999/2001. 

Ορισμένες περιοχές της χώρας κατάλογος των οποί¬ 
ων περιλαμβάνεται στο Εγχειρίδιο Οδηγιών Εφαρμο¬ 
γής του Προγράμματος ΜΣΕ στα μικρά μηρυκαστικά, 
εξαιρούνται από την υποχρεωτική δειγματοληψία για 
ΜΣΕ από νεκρά πρόβατα και αίγες λόγω της γεωγρα¬ 
φικής τους θέσης ή/και της σύνθεσης του ζωικού τους 
κεφαλαίου. 

4. Επιτήρηση εκτροφών προβάτων και αιγών μολυσμέ- 
νων με Τρομώδη Νόσο που βρίσκονται υπό επιτήρηση 

Η επιτήρηση εκτροφών αιγών και προβάτων μολυ- 
σμένων με Τρομώδη Νόσο αφορά τον τακτικό κλινικό 
έλεγχο όλων των ζώων της εκτροφής και εργαστηριακή 
εξέταση δειγμάτων εγκεφαλικού ιστού με ταχείες δο¬ 
κιμές, όλων των ζώων ηλικίας άνω των δεκαοκτώ (18) 
μηνών ή των οποίων έχουν ανατείλει από τα ούλα πε¬ 
ρισσότεροι από δύο (2) μόνιμοι κοπτήρες τα οποία είτε: 

• προορίζονται για ανθρώπινη κατανάλωση 

• είναι κλινικά ύποπτα 

• βρίσκονται νεκρά ή ετοιμοθάνατα ανεξάρτητα από 
την αιτία θανάτου 

• θανατώθηκαν για οποιοδήποτε αιτία 

5. Γονοτυπικές αναλύσεις 

Στα πλαίσια της επιτήρησης ΜΣΕ μικρών μηρυκαστι- 
κών που περιγράφεται στο παρών πρόγραμμα, γονο¬ 
τυπικές αναλύσεις διενεργούνταί: 

(α) σε όλα τα επιβεβαιωμένα θετικά κρούσματα 

Σε κάθε θετική περίπτωση Τρομώδους Νόσου που 
ανιχνεύεται στα πρόβατα, στα πλαίσια της επιτήρησης 
καθορίζεται ο γονότυπος της πρωτεΐνης Ρποπ για τα 
κωδικόνια 136,154,171, με σκοπό τη διαπίστωση τυχόν 
ανθεκτικών γονότυπων. Σε κάθε θετική περίπτωση Ατυ¬ 
πης Τρομώδους Νόσου καθορίζεται ο γονότυπος της 
πρωτεΐνης Ρποπ στο κωδικόνιο 141. 

(β) σε τυχαίο δείγμα αρνητικών στην Τρομώδη Νόσο 
δειγμάτων εγκεφαλικού ιστού 

Εκτός των ανωτέρω αναφερόμενων γονοτυπικών ανα¬ 
λύσεων του σημείου (α) της παρούσας παραγράφου, 
εξετάζεται και ένας ελάχιστος αριθμός εξακοσίων (600) 
αρνητικών στις ταχείες δοκιμές για ΜΣΕ δειγμάτων 
εγκεφαλικού ιστού από πρόβατα. Τα δείγματα μπορεί 
να επιλέγονται από ζώα που σφάζονται για ανθρώπινη 

κατανάλωση (εγκεφαλικός ιστός) ή από ζώα που πε¬ 
θαίνουν στην εκμετάλλευση (εγκεφαλικός ιστός). Και σ’ 
αυτή την περίπτωση στα δείγματα αυτά προσδιορίζεται 
ο γονότυπος της πρωτεΐνης Ριίοπ για τα κωδικόνια 136, 
141,154 και 171. 

(γ) σε δείγματα αίματος προβάτων στα πλαίσια του 
προγράμματος αναπαραγωγής ανθεκτικών προβάτων 
έναντι των Μεταδοτικών Σπογγωδών Εγκεφαλοπαθειών. 

Άρθρο 5 

1. Γ ενικοί κανόνες δειγματοληψίας, κατανομή δείγμα¬ 
τος ανά νομό και μέγεθος δείγματος 

(α) Τα προς εξέταση δείγματα εγκεφαλικού ιστού 
πρέπει να προέρχονται πρόβατα και αίγες ηλικίας άνω 
των 18 μηνών ή να έχουν περισσότερους από δύο (2) 
μόνιμους κοπτήρες που έχουν ανατείλει από τα ούλα. 
Η ηλικία των ζώων εκτιμάται βάσει της οδοντοφυΐας, 
εμφανών ενδείξεων ωριμότητας ή άλλων αξιόπιστων 
πληροφοριών. 

(β) Όλες οι επίσημα καταγεγραμμένες εκτροφές προ¬ 
βάτων και αιγών με προτεραιότητα σε εκτροφές οι 
οποίες δεν υποβλήθηκαν ποτέ σε δειγματοληψία συμ¬ 
μετέχουν ΥΠΟΧΡΕΩΤΙΚΑ στη δειγματοληψία. 

(γ) Εντός ενός έτους από της ισχύος της παρούσης εί¬ 
ναι υποχρεωτικός ο έλεγχος του 25% του συνόλου των 
καταγεγραμμένων εκτροφών της χώρας, με άγνωστο 
καθεστώς ως προς την Τρομώδη Νόσο (δηλ. εκτροφές 
οι οποίες δεν υποβλήθηκαν ποτέ σε δειγματοληψία). 
Επιπλέον, στη δειγματοληψία θα πρέπει να περιλαμβά¬ 
νονται κατά το δυνατό όλες οι επισήμως καταγεγραμ- 
μένες εκμεταλλεύσεις με περισσότερα από 100 ζώα στις 
οποίες δεν ανιχνεύτηκε ποτέ κρούσμα ΜΣΕ. 

(δ) Από τις εκτροφές με άγνωστο καθεστώς ως προς 
την Τρομώδη Νόσο είναι υποχρεωτική η λήψη ενός του¬ 
λάχιστον δείγματος εγκεφαλικού ιστού από ζώο που 
προορίζεται για ανθρώπινη κατανάλωση ή από ζώο 
νεκρό. 

(ε) Η κατανομή των δειγμάτων από πρόβατα και αίγες 
που προορίζονται για ανθρώπινη κατανάλωση και νε¬ 
κρών ζώων ανά νομό, υπολογίζεται με βάση το συνολικό 
ετήσιο δείγμα που αναφέρεται στις παραγράφους 2 
και 3 του άρθρου 4 της παρούσας, και είναι ποσοτικώς 
ανάλογη του αριθμού των εκτρεφομένων ζώων ανά 
νομό. Ο αριθμός των δειγμάτων ανά νομό δίνεται στο 
Εγχειρίδιο Οδηγιών Εφαρμογής του Προγράμματος ΜΣΕ 
στα μικρά μηρυκαστικά. 

(στ) Οι υπεύθυνοι φορείς εφαρμογής του προγράμ¬ 
ματος, πριν τη λήξη κάθε έτους είναι υποχρεωμένοι 
να προγραμματίζουν τις μηνιαίες δειγματοληψίες του 
επόμενου έτους για αίγες και πρόβατα που προορί¬ 
ζονται για ανθρώπινη κατανάλωση στα σφαγεία που 
τους αντιστοιχούν, σύμφωνα με την εκάστοτε κατανομή 
δειγμάτων ανά νομό, που περιλαμβάνεται στο Εγχειρί¬ 
διο Οδηγιών Εφαρμογής του Προγράμματος ΜΣΕ στα 
μικρά μηρυκαστικά. 

(ζ) Η επιλογή των δειγμάτων στο σφαγείο γίνεται 
τυχαία, πρέπει να είναι συνεχής (δηλαδή καθ' όλη τη 
διάρκεια του έτους) και αντιπροσωπευτική σε κάθε πε¬ 
ριοχή. Επιπλέον, η επιλογή των δειγμάτων πρέπει να 
γίνεται κατά τρόπο που να αποφεύγεται η υπέρ-εκπρο- 
σώπηση μιας ομάδας όσον αφορά την προέλευση, την 
ηλικία, τη φυλή, το φύλο, την παραγωγική κατεύθυνση ή 
άλλο χαρακτηριστικό (δηλαδή, κατά το δυνατόν, πρέπει 


να αποφεύγεται η επανειλημμένη δειγματοληψία στο 
ίδιο κοπάδι). Εάν δεν επιτευχθεί ο μηνιαίος στόχος, 
λόγω εποχιακών σφαγών, τότε ο αριθμός των μηνιαίων 
δειγμάτων ανακατανέμεται ούτως ώστε να επιτευχθεί 
ο ετήσιος στόχος δειγμάτων εγκεφαλικού ιστού από 
πρόβατα και αίγες που προορίζονται για ανθρώπινη 
κατανάλωση. 

(η) Ακολουθούνται οι τεχνικές οδηγίες για τη διαδι¬ 
κασία και προγραμματισμό δειγματοληψίας καθώς και 
οι οδηγίες για τη συλλογή, συσκευασία και αποστολή 
των δειγμάτων που περιλαμβάνονται στο Εγχειρίδιο 
Οδηγιών Εφαρμογής του Προγράμματος ΜΣΕ στα μικρά 
μηρυκαστικά και συμπληρώνονται τα ανάλογα υποδείγ¬ 
ματα εγγράφων του εγχειριδίου. 

2. Χώροι άσκησης της επιτήρησης 

Η επιτήρηση για τις ΜΣΕ, ασκείται στους ακόλουθους 
χώρους: 

(α) σε όλες τις εκτροφές μικρών μηρυκαστικών της 
χώρας συμπεριλαμβανομένων και των κλειστών ή πει¬ 
ραματικών ποιμνίων που διατηρούνται σε Κέντρα, Ιν¬ 
στιτούτα ή Φορείς που τελούν υπό την εποπτεία εκ¬ 
παιδευτικών ιδρυμάτων ή του Υπουργείου Αγροτικής 
Ανάπτυξης και Τροφίμων. Η επιτήρηση αυτή αποσκοπεί 
στον εντοπισμό κλινικά ύποπτων ζώων. Εάν κατά την 
εφαρμογή της επιτήρησης εντοπιστούν κλινικά ύποπτα 
ζώα σε εκτροφή που δεν συμμετείχε ποτέ σε δειγματο¬ 
ληψία για ΜΣΕ ή σε εκτροφή που έγινε δειγματοληψία 
στο παρελθόν με αρνητικά αποτελέσματα για ΜΣΕ, τότε 
ακολουθούνται οι διαδικασίες που περιγράφονται στο 
άρθρο 6 της παρούσας. Εάν πρόκειται για θετική εκτρο¬ 
φή που βρίσκεται ήδη υπό επιτήρηση (δηλαδή εκτροφή 
με επιβεβαιωμένο θετικό κρούσμα) τότε δείγματα εγκε¬ 
φαλικού ιστού από το ύποπτο κρούσμα αποστέλλεται 
στο αρμόδιο εργαστήριο για περαιτέρω διερεύνηση. 

(β) σε όλα τα σφαγεία της χώρας στα πλαίσια 

- της υποχρεωτικής τυχαίας δειγματοληψίας εγκεφα¬ 
λικού ιστού από πρόβατα και αίγες (άνω των 18 μηνών) 
για εργαστηριακή εξέταση ΜΣΕ. 

- του προ σφαγής ελέγχου που αποσκοπεί στον 
εντοπισμό προβάτων και αιγών με νευρολογικές δια¬ 
ταραχές, διαταραχές της συμπεριφοράς ή προοδευτική 
υποβάθμιση της γενικής κατάστασης που συνδέεται με 
προσβολή του κεντρικού νευρικού συστήματος (κλινικά 
ύποπτα ζώα). 

Όταν ένα πρόβατο ή αίγα που σφάζεται για κατανά¬ 
λωση από τον άνθρωπο υποβάλλεται σε ταχεία δοκιμή 
για ΜΣΕ, στο σφάγιο του εν λόγω ζώου δεν δίδεται 
σήμανση υγειονομικού ελέγχου, όπως προβλέπεται στο 
μέρος I, Κεφάλαιο III, Παράρτημα I του Κανονισμού (ΕΚ) 
αρ. 854/2004 έως ότου υπάρξει αρνητικό αποτέλεσμα 
της ταχείας δοκιμής. Όλα τα μέρη του σώματος του 
ζώου συμπεριλαμβανομένης και του δέρματος αυτού, 
παραμένουν υπό επίσημο έλεγχο έως ότου υπάρξει αρ¬ 
νητικό αποτέλεσμα ταχείας δοκιμής εκτός από τα ζωικά 
υποπροϊόντα που καταστρέφονται άμεσα σύμφωνα με 
τα προβλεπόμενα στον Κανονισμό (ΕΚ) αρ. 1069/2009. 

Αρθρο 6 

Μέτρα επί υποψίας ΜΣΕ μικρών μηρυκαστικών 

Εάν υπάρχει υποψία για ΜΣΕ στα μικρά μηρυκαστικά, 
δηλαδή σε περίπτωση: 

(α) θετικού αποτελέσματος ταχείας δοκιμής για ΜΣΕ ή 

(β) κλινικής υποψίας κατά τον προ σφαγής έλεγχο ή 
σε ζωντανό ζώο της εκτροφής τότε: 

1. Με απόφαση της αρμόδιας αρχής ΠΕ λαμβάνονται 
τα ακόλουθα μέτρα: 

(α) όλα τα ευαίσθητα είδη ζώων της εκμετάλλευσης 
υπόκεινται σε περιορισμό των μετακινήσεων μέχρι να 
γνωστοποιηθούν τα αποτελέσματα της κλινικής και 
επιδημιολογικής έρευνας που διεξάγονται από τις αρ¬ 
μόδιες αρχές. 

(β) Το κλινικά ύποπτο ζώο θανατώνεται και δείγμα 
εγκεφαλικού ιστού αποστέλλεται στο αρμόδιο εργα¬ 
στήριο για εργαστηριακή εξέταση. 

(γ) Εφόσον πρόκειται για σφάγιο και μετά το θετικό 
αποτέλεσμα της ταχείας δοκιμής, όλα τα τεμάχια του 
σώματος του ζώου, συμπεριλαμβανομένης της δοράς, 
καταστρέφονται με αποτέφρωση. 

(δ) Το γάλα και τα γαλακτοκομικά προϊόντα που προ¬ 
έρχονται από τα αιγοπρόβατα της εκμετάλλευσης που 
τίθεται υπό επίσημο έλεγχο, τα οποία υπάρχουν στην 
εν λόγω εκμετάλλευση από την ημερομηνία κατά την 
οποία υπάρχει υπόνοια παρουσίας ΜΣΕ μέχρι τη στιγμή 
που είναι διαθέσιμα τα αποτελέσματα των εξετάσε¬ 
ων επιβεβαίωσης, χρησιμοποιούνται μόνο εντός της εν 
λόγω εκμετάλλευσης. 

Η εκτροφή εξακολουθεί να υπόκειται σε επίσημο έλεγ¬ 
χο μέχρι γνωστοποιήσεως του εργαστηριακού αποτε¬ 
λέσματος της επιβεβαιωτικής δοκιμής. 

2. Με ευθύνη της αρμόδιας τοπικής κτηνιατρικής αρ¬ 
χής εξασφαλίζεται ότι οι ακόλουθες ενέργειες λαμβά¬ 
νουν χώρα σε κάθε περίπτωση που τίθεται υποψία ΜΣΕ 
σε εκτροφή μικρών μηρυκαστικών. 

(α) Ενημέρωση των κτηνοτροφών σχετικά με τη συ¬ 
μπτωματολογία, την παθογένεια και την επιδημιολογία 
των ΜΣΕ. 

(β) Επεξήγηση των ισχυόντων νομικών, διοικητικών και 
οικονομικών μέτρων. 

(γ) Έγγραφη ενημέρωση του ιδιοκτήτη της εκτρο¬ 
φής για τις υποχρεώσεις του που αφορούν την τήρηση 
των περιοριστικών μέτρων στις μετακινήσεις ζώων της 
εκτροφής (δηλαδή απαγόρευση εισόδου και εξόδου 
ζώων από την ύποπτη εκτροφή) που εξακολουθούν να 
υφίστανται μέχρι γνωστοποιήσεως του αποτελέσματος 
της επιβεβαιωτικής δοκιμής. 

(δ) Ατομική σήμανση και καταγραφή όλων των ζώων 
της εκτροφής. 

(ε) Λήψη του ιστορικού της εκτροφής και διεξαγωγή 
επιδημιολογικής έρευνας. Εάν υπάρχουν ενδείξεις ότι η 
εκμετάλλευση που βρισκόταν το ζώο όταν ενέκυψαν οι 
υπόνοιες ΜΣΕ, δεν είναι κατά πάσα πιθανότητα, η εκμε¬ 
τάλλευση στην οποία το ζώο ενδέχεται να μολύνθηκε, 
οι αρμόδιες τοπικές κτηνιατρικές αρχές λαμβάνουν τα 
κατάλληλα μέτρα ώστε να τεθούν σε επίσημη επιτήρηση 
και οι δύο εκμεταλλεύσεις στις οποίες βρισκόταν το ζώο 
ή μόνο η εκμετάλλευση στην οποία το ζώο μολύνθηκε. 

(στ) Κλινική εξέταση όλων των ζώων για διαπίστωση 
τυχόν συμπτωμάτων που θέτουν υποψία ΜΣΕ. 

(ζ) Θανάτωση των ύποπτων ζώων, συλλογή κατάλλη¬ 
λου δείγματος για εργαστηριακή εξέταση και ακολού¬ 
θως αποτέφρωση των πτωμάτων. 

3. Άρση των μέτρων που επιβλήθηκαν επί υποψίας 

Με απόφαση της αρμόδιας αρχής ΠΕ και κατόπιν αρ¬ 
νητικής ταχείας δοκιμής ή αρνητικής επιβεβαιωτικής 
δοκιμής αίρονται τα επιβληθέντα μέτρα. 

4. Για την τεκμηρίωση της εφαρμογής των μέτρων επί 
υποψίας ΜΣΕ καθώς και της άρσης αυτών, συμπληρώ¬ 


νονται και κοινοποιούνται τα ανάλογα κατά περίπτωση 
διοικητικά έγγραφα που περιλαμβάνονται στο Εγχειρί¬ 
διο Οδηγιών εφαρμογής του προγράμματος ΜΣΕ στα 
μικρά μηρυκαστικά. 

Άρθρο 7 

1. Μέτρα επί επιβεβαιώσεως Κλασσικής Τρομώδους 
Νόσου μικρών μηρυκαστικών 

1.1 Γ ενικά μέτρα που λαμβάνονται σε κάθε εκτροφή με 
επιβεβαιωμένο κρούσμα Τρομώδους νόσου 

Σε κάθε περίπτωση επιβεβαίωσης Κλασσικής Τρο¬ 
μώδους Νόσου διενεργείται η παρακάτω έρευνα για 
τον εντοπισμό: 

(α) των γονέων εφόσον μπορούν να ευρεθούν, και σε 
περίπτωση θηλυκών ζώων, όλα τα έμβρυα ή ωάρια και 
οι τελευταίοι απόγονοι του θηλυκού ζώου στο οποίο 
επιβεβαιώθηκε η νόσος. 

(β) όλων των άλλων μηρυκαστικών που βρίσκονται 
στην εκτροφή όπου εκτράφηκε το ζώο στο οποίο επι¬ 
βεβαιώθηκε η νόσος και παρουσιάζουν κίνδυνο μόλυν¬ 
σης ΜΣΕ, πέραν αυτών του αναφέρονται στην παραπά¬ 
νω περίπτωση. Εφόσον πρόκειται για συστεγαζόμενη 
εκτροφή, τότε τα μέτρα μπορούν να περιοριστούν μόνο 
στην εκτροφή που παρουσίασε κρούσμα ΜΣΕ, υπό τον 
όρο ότι έχει εξακριβωθεί ότι τα ζώα των εκτροφών ήταν 
απομονωμένα και η εξάπλωση της μόλυνσης μεταξύ 
των κοπαδιών μέσω άμεσης ή έμμεσης επαφής ήτανε 
απίθανη. 

(γ) της πιθανής προέλευσης της νόσου. 

(δ) άλλων εκμεταλλεύσεων στις οποίες υπάρχουν ζώα, 
έμβρυα ή ωάρια τα οποία πιθανολογούνται να έχουν 
μολυνθεί με τον ίδιο παράγοντα ΜΣΕ ή να έχουν χρη¬ 
σιμοποιήσει μολυσμένες ζωοτροφές ή ήρθαν σε επαφή 
με την ίδια πηγή μόλυνσης. 

(ε) των βοσκοτόπων που χρησιμοποίησε το κοπάδι τον 
τελευταίο χρόνο. Στην περίπτωση που χρησιμοποιείται 
γη ως βοσκότοπος πολλών κοπαδιών, τα περιοριστικά 
μέτρα μπορούν να εφαρμοστούν μόνο στο κοπάδι που 
εμφανίστηκε το κρούσμα υπό την προϋπόθεση ότι θα 
σταθμιστούν όλοι οι επιδημιολογικοί παράγοντες. 

1.2 Με ευθύνη της αρμόδιας κτηνιατρικής αρχής ΠΕ 
εξασφαλίζεται ότι οι ακόλουθες ενέργειες λαμβάνουν 
χώρα σε κάθε περίπτωση εκτροφής με επιβεβαιωμένο 
κρούσμα Κλασσικής Τρομώδους Νόσου σε πρόβατο ή 
αίγα: 

(α) Ενημέρωση των κτηνοτροφών σχετικά με τη συ¬ 
μπτωματολογία, την παθογένεια και την επιδημιολογία 
των ΜΣΕ. 

(β) Επεξήγηση των ισχυόντων νομικών, διοικητικών και 
οικονομικών μέτρων. 

(γ) Έγγραφη ενημέρωση του ιδιοκτήτη της εκτρο¬ 
φής για τις υποχρεώσεις του που αφορούν την τήρηση 
των περιοριστικών μέτρων στις μετακινήσεις ζώων της 
εκτροφής και των αποτελεσμάτων των εργαστηριακών 
εξετάσεων που διεξήχθησαν σε ζώα της εκμετάλλευσης. 

(δ) Ατομική σήμανση και καταγραφή όλων των ζώων 
της εκτροφής. 

(ε) Λήψη του ιστορικού της εκτροφής και διεξαγωγή 
επιδημιολογικής έρευνας. 

(στ) Κλινική εξέταση όλων των ζώων για διαπίστωση 
τυχόν συμπτωμάτων που θέτουν υποψία ΜΣΕ σε άλλα 
ζώα της εκτροφής. 

(ζ) Ενημέρωση του αρμόδιου Τμήματος της Δ/νσης, 
Αγροτικής Οικονομίας και Κτηνιατρικής των Περιφερει¬ 
ακών Ενοτήτων, στο οποίο ανήκει ο Επόπτης Κυκλοφο¬ 
ρίας Ζωοτροφών, για την ύπαρξη εκτροφής με θετικό 
κρούσμα Τρομώδους Νόσου για την πραγματοποίηση 
δειγματοληψίας στις ζωοτροφές της εκτροφής ή/και του 
προμηθευτή ζωοτροφών της συγκεκριμένης εκτροφής, 
τα αποτελέσματα και ακολούθως καταστροφή των μο- 
λυσμένων ζωοτροφών. 

1.3 Μετά την εφαρμογή των ανωτέρω μέτρων, η αρ¬ 
μόδια κτηνιατρική αρχή της ΠΕ προβαίνει μετά από 
στάθμιση πρωτίστως επιδημιολογικών παραγόντων και 
αξιολόγηση της εκτροφής, σε ένταξή της σε ένα από 
τα ακόλουθα προγράμματα 

• πρόγραμμα γονοτυπικού ελέγχου 

• πρόγραμμα θανάτωσης και ολοσχερούς καταστρο¬ 
φής 

• πρόγραμμα εντατικής επιτήρησης 

2. Ειδικά μέτρα που λαμβάνονται στην εκτροφή που 
εντάσσεται στο πρόγραμμα γονοτυπικού ελέγχου προ- 
κειμένου να καθοριστεί η ανθεκτικότητα των προβάτων 
της εκτροφής ως προς την Κλασσική Τρομώδη Νόσο 

2.1 Με απόφαση της αρμόδιας αρχής ΠΕ στην εκτροφή 
του επιβεβαιωμένου κρούσματος Κλασσικής Τρομώδους 
Νόσου και έπειτα από σύμφωνη γνώμη του ιδιοκτήτη, 
για ένταξη στο πρόγραμμα γονοτυπικού ελέγχου προ- 
κειμένου να καθοριστεί η ανθεκτικότητα των προβάτων 
της εκτροφής ως προς την Κλασσική Τρομώδη Νόσο, 
επιβάλλονται τα ακόλουθα μέτρα: 

(α) Η εκτροφή υποβάλλεται άμεσα σε αυξημένη επι¬ 
τήρηση κλινική και εργαστηριακή, για διαπίστωση και 
κατάλληλη διερεύνηση νέων κρουσμάτων ΜΣΕ (κλινικά 
ύποπτα ή νεκρά ζώα). Δείγματα εγκεφαλικού ιστού από 
ζώα της εκτροφής που βρίσκονται νεκρά ή ετοιμοθάνα¬ 
τα ή θανατώνονται ή είναι κλινικά ύποπτα, διερευνώνται 
εργαστηριακά. 

(β) Υποχρεωτική αιμοληψία όλων των ζώων της εκτρο¬ 
φής για διενέργεια γονοτυπικών αναλύσεων. Μετά την 
γνωστοποίηση των αποτελεσμάτων του γονοτυπικού 
ελέγχου διατηρούνται μόνο ζώα με ανθεκτικούς γονό- 
τυπους. Πρόβατα με ευαίσθητους γονότυπους, καθώς 
και όλες οι αίγες θανατώνονται και καταστρέφονται με 
αποτέφρωση σύμφωνα με τις διατάξεις του Καν (ΕΚ) 
αρ. 1069/2009. 

Στη συνέχεια, διενεργούνται γονοτυπικές εξετάσεις 
σε όλα τα πρόβατα που θα χρησιμοποιηθούν ως νεα¬ 
ρά ζώα αντικατάστασης και διατηρούνται μόνο ζώα με 
ανθεκτικούς γονότυπους. 

(γ) Ειδικότερα, στην μολυσμένη εκτροφή θανατώνο¬ 
νται και καταστρέφονται όλα τα ζώα( πρόβατα και αί¬ 
γες) που προκύπτουν από την έρευνα της παραγράφου 
1.1 σημείο (α) και (β), ΕΚΤΟΣ από: 

• τα κριάρια αναπαραγωγής με ΑΒΒ/ΑΒΒ. 

• οι προβατίνες αναπαραγωγής με ένα τουλάχιστον 
ΑΒΒ και κανένα νΒΟ αλληλόμορφο γονίδιο. Σε περί¬ 
πτωση που οι προβατίνες αυτές κυοφορούν αυτό το 
διάστημα, διατηρούνται και τα αρνιά που θα γεννήσουν 
εφόσον ο γονότυπος τους πληροί τις προϋποθέσεις της 
υποπαραγράφου αυτής. 

• τα πρόβατα με τουλάχιστο ένα ΑΒΒ αλληλόμορφο 
γονίδιο μόνον προκειμένου αργότερα να οδηγηθούν για 
σφαγή για ανθρώπινη κατανάλωση. 


• αμνοερίφια μικρότερα των τριών (3) μηνών τα οποία 
προορίζονται αποκλειστικά για σφαγή για ανθρώπινη 
κατανάλωση. 

(δ) Από όλα τα ζώα που καταστρέφονται, λαμβάνονται 
δείγματα εγκεφαλικού ιστού για εργαστηριακή εξέταση 
σύμφωνα με το δείγμα που αναφέρεται στον πίνακα της 
παραγράφου 3 του παρόντος άρθρου. 

(ε) Τ ο γάλα και τα γαλακτοκομικά προϊόντα που προ¬ 
έρχονται από τα ζώα που πρέπει να καταστραφούν, τα 
οποία ήταν στην εκμετάλλευση από την ημερομηνία 
επιβεβαίωσης του κρούσματος κλασσικής τρομώδους 
νόσου έως την ημερομηνία ολοσχερούς καταστροφής 
τους, απαγορεύεται να χρησιμοποιούνται για τη δια¬ 
τροφή μηρυκαστικών, εκτός από τη διατροφή μηρυκα- 
στικών εντός της ίδιας της εκμετάλλευσης. Η διάθεση 
στην αγορά τέτοιων προϊόντων ως ζωοτροφών για μη 
μηρυκαστικά επιτρέπεται μόνο εντός της χώρας. 

(στ) Παρεκκλίσεις: μετά από απόφαση της αρμόδιας 
κτηνιατρικής αρχής ΠΕ και μόνο εφόσον η συχνότητα 
εμφάνισης αλληλόμορφου γονιδίου ΑΒΒ μέσα στην εκ¬ 
μετάλλευση είναι μικρή ή ανύπαρκτη ή όπου κρίνεται 
αναγκαίο να διατηρηθούν στην εκμετάλλευση ζώα ευ¬ 
αίσθητων γονοτύπων για να αποφευχθεί η αιμομικτική 
διασταύρωση, η θανάτωση και ολοσχερής καταστροφή 
των ζώων μπορεί να καθυστερήσει για περίοδο που 
δεν υπερβαίνει τα πέντε έτη αναπαραγωγής από την 
ημερομηνία επιβεβαίωσης του κρούσματος - δείκτη, με 
την προϋπόθεση ότι δεν υπάρχουν στην εκμετάλλευση 
κριάρια αναπαραγωγής πλην εκείνων με γονότυπο ΑΒΒ/ 
ΑΒΒ. Τα ζώα αυτά (πρόβατα ευαίσθητων γονοτύπων και 
αίγες) πρέπει να οδηγηθούν σε θανάτωση και κατα¬ 
στροφή μετά το πέρας αυτής της περιόδου. 

Εντούτοις στην περίπτωση εκτροφής μικρών μηρυκα¬ 
στικών που παράγει γάλα με σκοπό τη διάθεσή του στην 
αγορά, η θανάτωση και ολοσχερής καταστροφή των 
ζώων του ανωτέρω εδαφίου μπορεί να καθυστερήσει 
το πολύ για 18 μήνες από την ημερομηνία επιβεβαίωσης 
του κρούσματος - δείκτη. 

(στ.1) Στο διάστημα, κατά το οποίο εκκρεμεί η θανά¬ 
τωση και ολοσχερής καταστροφή των ζώων, τα οποία 
αναφέρονται στα σημεία (γ) και (στ), οι μετακινήσεις των 
ζώων πραγματοποιούνται βάσει των κάτωθι: 

Η είσοδος ζώων επιτρέπεται μόνο εάν πρόκειται για: 
(ί) κριάρια με γονότυπο ΑΒΒ/ΑΒΒ 
(μ) προβατίνες που φέρουν ένα τουλάχιστον αλλη¬ 
λόμορφο ΑΒΒ και κανένα νΒΟ αλληλόμορφο γονίδιο 
(ίϋ) σπέρμα κριών με γονότυπο ΑΒΒ/ΑΒΒ και έμβρυα 
με ένα τουλάχιστο ΑΒΒ και κανένα νΒΟ αλληλόμορφο 
γονίδιο 

Η έξοδος ζώων επιτρέπεται στις ακόλουθες περιπτώ¬ 
σεις: 

(ι) πρόβατα με γονότυπο ΑΒΒ/ΑΒΒ μετακινούνται 
χωρίς κανένα περιορισμό. Εντούτοις ειδικά οι κριοί με 
γονότυπο ΑΒΒ/ΑΒΒ δεν θα μετακινούνται για ανθρώ¬ 
πινη κατανάλωση, παρά μόνο μετά από βεβαίωση του 
αρμόδιου αγροτικού κτηνιατρείου ότι το εν λόγω ζώο 
έχει φτάσει στο τέλος της αναπαραγωγικής του ζωής. 

(μ) πρόβατα με ένα τουλάχιστο ΑΒΒ αλληλόμορφο 
γονίδιο μπορούν να μετακινούνται μόνο για σφαγή για 
ανθρώπινη κατανάλωση ή για καταστροφή. Ωστόσο, 
προβατίνες με ένα αλληλόμορφο ΑΒΒ και κανένα \/ΒΩ 
αλληλόμορφο γονίδιο μπορούν να μετακινούνται σε 
εκτροφές που υπόκεινται σε περιορισμούς της παρα¬ 
γράφου 2 και 4 λόγω ΜΣΕ. 

(ιϋ) αρνιά και ερίφια μικρότερα των τριών (3) μηνών 
μπορούν να μετακινηθούν από την εκμετάλλευση προ- 
κειμένου να σφαγούν για ανθρώπινη κατανάλωση. 

(ζ) Μετακινήσεις ζώων 

Μετά την ολοκλήρωση των μέτρων που αναφέρονται 
στις παραγράφους (β) και (γ) και εφόσον η καταστροφή 
των ευαίσθητων ζώων (προβάτων και αιγών) έχει ολο¬ 
κληρωθεί, οι μετακινήσεις των ζώων πραγματοποιούνται 
με βάσει τα κάτωθι: 

Η είσοδος ζώων στην εξυγιανθείσα υπό εντατική επι¬ 
τήρηση εκτροφή επιτρέπεται μόνο εάν πρόκειται για: 
(ί) κριάρια με γονότυπο ΑΒΒ/ΑΒΒ 
(ϋ) προβατίνες που φέρουν ένα τουλάχιστον αλλη- 
λόμορφο ΑΒΒ και κανένα Ν/ΒΟ αλληλόμορφο γονίδιο 
(ιϋ) σπέρμα κριών με γονότυπο ΑΒΒ/ΑΒΒ και έμβρυα 
με ένα τουλάχιστο ΑΒΒ και κανένα νΒΟ αλληλόμορφο 
γονίδιο 

(ίν) νέες αίγες υπό την προϋπόθεση ότι στην εκτροφή 
δεν υπάρχουν άλλα πρόβατα αναπαραγωγής εκτός από 
κριάρια με γονότυπο ΑΒΒ/ΑΒΒ και προβατίνες ΑΒΒ και 
κανένα νΒΟ και έλαβε χώρα εξονυχιστικός καθαρισμός 
και απολύμανση όλων των χώρων της εκτροφής μετά 
την μείωση του ζωικού πληθυσμού 
Η έξοδος ζώων από την εξυγιανθείσα υπό εντατική 
επιτήρηση εκτροφή επιτρέπεται στις ακόλουθες περι¬ 
πτώσεις: 

(ι) πρόβατα με γονότυπο ΑΒΒ/ΑΒΒ μετακινούνται 
χωρίς κανένα περιορισμό. Εντούτοις ειδικά οι κριοί με 
γονότυπο ΑΒΒ/ΑΒΒ δεν θα μετακινούνται για ανθρώ¬ 
πινη κατανάλωση, παρά μόνο μετά από βεβαίωση του 
αρμόδιου αγροτικού κτηνιατρείου ότι το εν λόγω ζώο 
έχει φτάσει στο τέλος της αναπαραγωγικής του ζωής. 

(μ) πρόβατα με ένα τουλάχιστο ΑΒΒ αλληλόμορφο 
γονίδιο μπορούν να μετακινούνται μόνο για σφαγή για 
ανθρώπινη κατανάλωση ή για καταστροφή. 

(ιϋ) προβατίνες με ένα τουλάχιστο ΑΒΒ και κανένα 
νΒΟ αλληλόμορφο γονίδιο μπορούν να μετακινούνται 
σε εκτροφές που υπόκεινται στους περιορισμούς της 
παραγράφου 2 και 4 λόγω ΜΣΕ. 

(ίν) αμνοί και ερίφια μπορούν να μετακινηθούν σε άλλη 
εκτροφή μόνο για πάχυνση πριν από τη σφαγή. Στην εκ¬ 
μετάλλευση προορισμού δεν πρέπει να υπάρχει κανένα 
πρόβατο ή αίγα εκτός από τα παχυνόμενα και δεν θα 
πρέπει να μετακινηθούν ζώα εκτός της εκτροφής αυτής, 
σε άλλες εκτροφές εκτός εάν οδηγηθούν κατευθείαν 
για σφαγή εντός της επικράτειας. 

(ν) αρνιά και ερίφια μικρότερα των τριών (3) μηνών 
μπορούν να μετακινηθούν από την εκμετάλλευση προ- 
κειμένου να σφαγούν για ανθρώπινη κατανάλωση. 

(νί) αιγοειδή μπορούν να μετακινούνται υπό τον όρο 
ότι η εκτροφή υπάγεται σε καθεστώς εντατικής παρα¬ 
κολούθησης το οποίο περιλαμβάνει τον έλεγχο όλων 
των αιγών της εκτροφής ηλικίας άνω των δεκαοκτώ (18) 
μηνών με ταχείες δοκιμές που είτε αυτές θανατώνονται 
ή πεθαίνουν στην εκτροφή ή εσφάγησαν για ανθρώπινη 
κατανάλωση στο τέλος της αναπαραγωγικής τους ζωής. 

(η) Οι εποχιακές μετακινήσεις κοπαδιών επιτρέπεται 
να πραγματοποιούνται με απόφαση της αρμόδιας αρχής 
της ΠΕ προέλευσης, υπό τις ακόλουθες προϋποθέσεις: 

(ί) Θα προηγείται απαραιτήτως γραπτή επικοινωνία με 
την αρμόδια αρχή του τόπου προορισμού. Απαγορεύεται 
η μετακίνηση θετικών στην Τρομώδη Νόσο κοπαδιών 
σε θερινούς βοσκότοπους ΠΕ στις οποίες δεν έχουν 
διαπιστωθεί κρούσματα της νόσου. 


Η μετακίνηση των ζώων θα πραγματοποιείται απευθεί¬ 
ας, δίχως στάση και με αυστηρή απαγόρευση οποιοσ¬ 
δήποτε επαφής με ζώα άλλης εκτροφής κάθοδόν. 

(ϋ) Θα καθορίζεται σαφώς η περιοχή διαμονής/βόσκη- 
σης στον τόπο προορισμού, η οποία θα χρησιμοποιείται 
αποκλειστικά και μόνο από τα ζώα του εν λόγω κοπα¬ 
διού, αποκλείοντας οποιαδήποτε επαφή με άλλα ζώα. 
Εξακολουθούν να ισχύουν, τα περιοριστικά μέτρα για 
είσοδο και έξοδο ζώων από την εκτροφή που ήδη έχουν 
επιβληθεί από την αρμόδια αρχή της ΠΕ προέλευσης. 

(Νί) Απαγορεύεται η μετακίνηση σε θερινούς βοσκό¬ 
τοπους ζώων που εγκυμονούν ή ζώων που βρίσκονται 
σε λοχεία. 

2.2 Άρση των μέτρων που λήφθηκαν επί επιβεβαίωσης 
Κλασσικής Τρομώδους Νόσου. 

Τα περιοριστικά μέτρα του σημείου (ζ), της παραγρά¬ 
φου 2, εξακολουθούν να ισχύουν για περίοδο 2 ετών από: 

Για τα πρόβατα 

• την ημερομηνία κατά την οποία η εκμετάλλευση έχει 
φτάσει στο επίπεδο I (δηλαδή εκτροφή αποτελούμενη 
αποκλειστικά από ζώα με γονότυπο ΑΒΒ/ΑΒΒ) ή 

• την ημερομηνία όπου όλα τα κριάρια της εκτροφής 
έχουν γονότυπο ΑΒΒ/ΑΒΒ και όλες οι προβατίνες έχουν 
ένα τουλάχιστον αλληλόμορφο ΑΒΒ και κανένα νΒΟ 
αλληλόμορφο γονίδιο (δηλαδή επίπεδο II) υπό τον όρο 
ότι κατά τη διάρκεια των δύο αυτών ετών, όλες οι ερ¬ 
γαστηριακές εξετάσεις που διενεργήθηκαν σε ζώα άνω 
των δεκαοκτώ (18) μηνών ήτανε αρνητικές. Οι εξετάσεις 
αυτές θα πρέπει να διενεργηθούν: 

• σε ετήσιο δείγμα πρόβατων που σφάζονται για αν¬ 
θρώπινη κατανάλωση στο τέλος της παραγωγικής του 
ζωής σύμφωνα με τον πίνακα της παραγράφου 3 του 
παρόντος άρθρου. 

• σε όλα τα πρόβατα που βρίσκονται νεκρά ή θανα¬ 
τώνονται στην εκμετάλλευση, αλλά δεν θανατώθηκαν 
στα πλαίσια εκστρατείας εξάλειψης ασθένειας ή 

Γ ια τις αίγες 

• την ημερομηνία έναρξης της εντατικής επιτήρησης 
η οποία περιλαμβάνει τον έλεγχο όλων των αιγών της 
εκτροφής ηλικίας άνω των δεκαοκτώ (18) μηνών με τα¬ 
χείες δοκιμές που είτε αυτές θανατώνονται ή πεθαίνουν 
στην εκτροφή ή εσφάγησαν για ανθρώπινη κατανάλωση 
στο τέλος της αναπαραγωγικής τους ζωής. 

Εάν όλες οι προβλεπόμενες εξετάσεις που διενεργού- 
νται στο διάστημα των δύο (2) ετών επιτήρησης είναι 
αρνητικές, τότε με απόφαση της αρμόδιας αρχής ΠΕ 
αίρονται τα περιοριστικά μέτρα και η εκμετάλλευση 
κηρύσσεται απαλλαγμένη Κλασσικής Τρομώδους Νό¬ 
σου. Εάν μετά το πέρας των δύο (2) ετών λαμβάνονται 
θετικά αποτελέσματα ταχειών δοκιμών από ζώα της 
εκτροφής, τότε η επιτήρηση παρατείνεται για διάστημα 
δύο (2) ετών. 

Γ ια την τεκμηρίωση όλων των ενεργειών που αφορούν 
την επιβολή και την άρση των μέτρων στη μολυσμένη 
εκτροφή, συμπληρώνονται και κοινοποιούνται τα ανά¬ 
λογα κατά περίπτωση διοικητικά έγγραφα που περι¬ 
λαμβάνονται στο Εγχειρίδιο Οδηγιών εφαρμογής του 
προγράμματος ΜΣΕ στα μικρά μηρυκαστικά. 

3. Ειδικά μέτρα που λαμβάνονται στην εκτροφή που 
εντάσσεται στο πρόγραμμα θανάτωσης και ολοσχερούς 
καταστροφής ζώων μολυσμένης εκτροφής με Κλασσική 
Τρομώδη Νόσο 

3.1 Με απόφαση της αρμόδιας αρχής ΠΕ στηριζόμενης 
υποχρεωτικά σε λεπτομερή και τεκμηριωμένη εισήγηση 
(βασιζόμενης σε στάθμιση όλων των επιδημιολογικών 
παραγόντων), και έπειτα από σύμφωνη γνώμη του ιδιο¬ 
κτήτη, η εκτροφή με επιβεβαιωμένο κρούσμα Κλασσικής 
Τρομώδους Νόσου, εντάσσεται στο πρόγραμμα θανά¬ 
τωσης και ολοσχερούς καταστροφής ζώων μολυσμένης 
εκτροφής με Κλασσική Τρομώδη Νόσο. Η παραπάνω 
εισήγηση στηρίζεται στα ακόλουθα κριτήρια: παρουσία 
ή μη άλλης μολυσμένης εκτροφής στην ΠΕ, παρουσία ή 
μη άλλης μολυσμένης εκτροφής σε ακτίνα 3 χλμ, εκμε¬ 
τάλλευση που εφαρμόζει κατά κόρον εκτατικό σύστημα 
εκτροφής, χρήση ή μη κοινών βοσκοτόπων, ποσοστό 
προσβολής κοπαδιού > 5% (δηλαδή, αριθμός ζώων με 
κλινικά συμπτώματα/σύνολο εκτρεφομένων ζώων > 5%), 
ηλικία εκδήλωσης των κλινικών συμπτωμάτων (η ηλικία 
εκδήλωσης κλινικών συμπτωμάτων μειώνεται όσο το 
ποσοστό προσβολής της εκτροφής αυξάνει), εκτροφή 
με ιστορικό πολλών αγοραπωλησιών ζώων, πρακτικές 
διαχείρισης και διατροφής της εκτροφής που ενοχο¬ 
ποιούν τη διασπορά του μολυσματικού παράγοντα της 
νόσου. Στην εν λόγω εκτροφή επιβάλλονται τα ακό¬ 
λουθα μέτρα: 

(α) Θανάτωση όλων των ευπαθών ζώων της εκτροφής 
(όπως προκύπτει από την έρευνα της παραγράφου 1.1 
σημείο (α) και (β). Καταστροφή των πτωμάτων των ζώων 
με αποτέφρωση σύμφωνα με τις διατάξεις του Καν (ΕΚ) 
αρ. 1069/2009. 

(β) Συλλογή δειγμάτων για εργαστηριακή διερεύνηση 
σύμφωνα με το δείγμα που αναφέρεται στον παρακά¬ 
τω πίνακα. Επιπλέον, σε ένα δείγμα 50 ζώων από την 
εκτροφή διενεργούνται γονοτυπικές αναλύσεις. 

Ελάχιστος αριθμός ζώων ηλικίας άνω των δεκαοκτώ 
(18) μηνών ή των οποίων περισσότεροι των δύο (2) μό¬ 
νιμοι κοπτήρες έχουν ανατείλει μέσω των ούλων που 
θανατώνονται και καταστρέφονται από τα οποία θα 
ληφθούν δείγματα για εξέταση με ταχείες δοκιμές 


Αριθμός ζώων ηλικίας > 
18 μηνών ή των οποίων 
περισσότεροι των δύο (2) 
μόνιμοι κοπτήρες έχουν 
ανατείλει μέσω των ού¬ 
λων που θανατώνονται 
και καταστρέφονται 

Δείγματα για εξέταση με 
ταχείες δοκιμές 

70 (ή λιγότερα) 

Όλα τα ζώα 

80 

68 

90 

73 

100 

78 

120 

86 

140 

92 

160 

97 

180 

101 

200 

105 

250 

112 

300 

117 

350 

350 


350 

121 

400 

124 

450 

127 

500 ή περισσότερα 

150 


(γ) Το γάλα και τα γαλακτοκομικά προϊόντα που προ¬ 
έρχονται από τα ζώα που θα καταστραφούν, τα οποία 
υπήρχαν στην εκμετάλλευση μεταξύ ημερομηνίας επι¬ 
βεβαίωσης κλασσικής τρομώδους νόσου έως την ημε¬ 
ρομηνία ολοσχερούς καταστροφής τους, απαγορεύεται 
να χρησιμοποιούνται για την διατροφή μηρυκαστικών, 
εκτός από τη διατροφή μηρυκαστικών εντός της ίδιας 
της εκμετάλλευσης. Η διάθεση στην αγορά τέτοιων 
προϊόντων ως ζωοτροφών για μη μηρυκαστικά επιτρέ¬ 
πεται μόνο εντός της χώρας. 

(δ) Στο διάστημα στο οποίο κατά το οποίο εκκρεμείη 
θανάτωση και ολοσχερής καταστροφή των ζώων, εφαρ¬ 
μόζονται τα μέτρα της παραγράφου 2 σημείο (στ. 1). 

3.2 Ανασύσταση μετά από τη θανάτωση και ολοσχερή 
καταστροφή των ζώων της μολυσμένης με Κλασσική 
Τρομώδη Νόσο εκτροφής 

Με απόφαση της αρμόδιας αρχής ΠΕ, επιτρέπεται 
η ανασύσταση της εκτροφής αφού ολοκληρωθούν οι 
διαδικασίες καθαρισμού και απολύμανσης και μετά την 
πάροδο 6 μηνών. 

(α) Η ανασύσταση πραγματοποιείται με την εισαγωγή 
των ακόλουθων ζώων: 

(ί) κριάρια με γονότυπο ΑΒΒ/ΑΒΒ 
(ϋ) προβατίνες που φέρουν ένα τουλάχιστον αλλη- 
λόμορφο ΑΒΒ και κανένα \/ΒΘ αλληλόμορφο γονίδιο 
(μι) σπέρμα κριών με γονότυπο ΑΒΒ/ΑΒΒ και έμβρυα 
με ένα τουλάχιστο ΑΒΒ και κανένα \/ΒΘ αλληλόμορφο 
γονίδιο 

(ίν) νέες αίγες υπό την προϋπόθεση ότι στην εκτροφή 
δεν υπάρχουν άλλα πρόβατα αναπαραγωγής εκτός από 
κριάρια με γονότυπο ΑΒΒ/ΑΒΒ και προβατίνες ΑΒΒ και 
κανένα νΒΘ και έλαβε χώρα εξονυχιστικός καθαρισμός 
και απολύμανση όλων των χώρων της εκτροφής μετά 
την μείωση του ζωικού πληθυσμού. 

(β) η νεοσυσταθείσα εκτροφή υποβάλλεται σε αυξημέ¬ 
νη επιτήρηση κλινική και εργαστηριακή, για διαπίστωση 
και κατάλληλη διερεύνηση κρουσμάτων ΜΣΕ (κλινικά 
ύποπτα ή νεκρά ζώα) για χρονική περίοδο δύο (2) ετών. 
Δείγματα εγκεφαλικού ιστού από ζώα της εκτροφής που 
βρίσκονται νεκρά ή ετοιμοθάνατα ή κλινικά ύποπτα ζώα 
ή οδηγούνται για σφαγή για ανθρώπινη κατανάλωση 
διερευνώνται εργαστηριακά. 

(γ) Μετακινήσεις ζώων 

Η έξοδος ζώων από την εκτροφή επιτρέπεται μόνο 
στις περιπτώσεις: 

(ί) πρόβατα με γονότυπο ΑΒΒ/ΑΒΒ μετακινούνται 
χωρίς κανένα περιορισμό. Εντούτοις ειδικά οι κριοί με 
γονότυπο ΑΒΒ/ΑΒΒ δεν θα μετακινούνται για ανθρώ¬ 
πινη κατανάλωση, παρά μόνο μετά από βεβαίωση του 
αρμόδιου αγροτικού κτηνιατρείου ότι το εν λόγω ζώο 
έχει φτάσει στο τέλος της αναπαραγωγικής του ζωής. 

(ϋ) πρόβατα με ένα τουλάχιστο ΑΒΒ αλληλόμορφο 
γονίδιο μπορούν να μετακινούνται μόνο για σφαγή για 
ανθρώπινη κατανάλωση ή για καταστροφή. 

(ίϋ) προβατίνες με ένα τουλάχιστο ΑΒΒ και κανένα 
\/ΒΘ αλληλόμορφο γονίδιο μπορούν να μετακινούνται 
σε εκτροφές που υπόκεινται στους περιορισμούς της 
παραγράφου 2 και 4 λόγω ΜΣΕ. 

(ίν) αμνοί και ερίφια μπορούν να μετακινηθούν σε 
άλλη εκτροφή μόνο για σκοπούς πάχυνσης πριν από 
τη σφαγή. Στην εκμετάλλευση προορισμού δεν πρέπει 
να υπάρχει κανένα προβατοειδές ή αιγοειδές εκτός από 
τα παχυνόμενα και δεν θα πρέπει να μετακινηθούν ζώα 
εκτός της εκτροφής αυτής σε άλλες εκτροφές εκτός 
εάν οδηγηθούν κατευθείαν για σφαγή εντός της χώρας. 

(ν) αρνιά και ερίφια της εκτροφής, μικρότερα των 
τριών (3) μηνών μπορούν να μετακινηθούν από την εκ¬ 
μετάλλευση προκειμένου να σφαγούν για ανθρώπινη 
κατανάλωση. 

(νί) αίγες μπορούν να μετακινούνται υπό τον όρο ότι 
η εκτροφή υπάγεται σε καθεστώς εντατικής παρακο¬ 
λούθησης το οποίο περιλαμβάνει τον έλεγχο όλων των 
αιγών της εκτροφής ηλικίας άνω των δεκαοκτώ (18) 
μηνών με ταχείες δοκιμές που είτε αυτές θανατώνονται 
ή πεθαίνουν στην εκτροφή ή εσφάγησαν για ανθρώπινη 
κατανάλωση στο τέλος της αναπαραγωγικής τους ζωής. 

3.3 Αρση των μέτρων που λήφθηκαν επί επιβεβαίωσης 
Κλασσικής Τρομώδους Νόσου 
Τα μέτρα αίρονται με απόφαση της αρμόδιας αρχής 
ΠΕ σύμφωνα με τα προβλεπόμενα στην παράγραφο 2.2 
του παρόντος άρθρου. 

4. Ειδικά μέτρα που λαμβάνονται στην εκτροφή που 
εντάσσεται στο πρόγραμμα εντατικής επιτήρησης 
εκτροφής μολυσμένης με Κλασσική Τρομώδη Νόσο 
4.1 Με απόφαση της αρμόδιας αρχής ΠΕ στην εκτροφή 
του επιβεβαιωμένου κρούσματος Κλασσικής Τρομώδους 
Νόσου και έπειτα από σύμφωνη γνώμη του ιδιοκτήτη, 
όταν είναι δύσκολο να υπάρξει αντικατάσταση των προ¬ 
βάτων γνωστού γονοτύπου ή στις περιπτώσεις που η 
συχνότητα του αλληλομόρφου ΑΒΒ στη φυλή ή την 
εκμετάλλευση είναι μικρή, ή όπου κριθεί αναγκαίο για 
να αποφευχθεί η αιμομικτική διασταύρωση ή έπειτα 
από στάθμιση όλων των επιδημιολογικών παραγόντων, 
η εκτροφή με επιβεβαιωμένο κρούσμα Κλασσικής Τρο¬ 
μώδους Νόσου, εντάσσεται στο πρόγραμμα εντατικής 
επιτήρησης εκτροφής μολυσμένης με Κλασσική Τρομώ¬ 
δη Νόσο. Στην εν λόγω εκτροφή και για περίοδο δύο 
ετών αναπαραγωγής μετά την ανίχνευση του τελευταί¬ 
ου κρούσματος ΜΣΕ επιβάλλονται τα ακόλουθα μέτρα: 

α) ταυτοποιούνται όλα τα αιγοπρόβατα στην εκμε¬ 
τάλλευση 

β) όλα τα αιγοπρόβατα στην εκμετάλλευση μπορούν 
να μετακινηθούν μόνον εντός της επικράτειας για σφα¬ 
γή για κατανάλωση από τον άνθρωπο ή για σκοπούς 
καταστροφής όλα τα ζώα άνω της ηλικίας των 18 μηνών 
που εσφάγησαν για κατανάλωση από τον άνθρωπο υπο¬ 
βάλλονται σε δοκιμές για την παρουσία ΜΣΕ 
γ) δεν πραγματοποιείται αποστολή εμβρύων και ωα¬ 
ρίων εκτός της εκμετάλλευσης 
δ) μόνο το σπέρμα κριαριών με γονότυπο ΑΒΒ/ΑΒΒ 
και έμβρυα με τουλάχιστον ένα αλληλόμορφο ΑΒΒ και 
κανένα αλληλόμορφο νΒΟ) επιτρέπεται να χρησιμοποι¬ 
ούνται στην εκμετάλλευση 
ε) όλα τα αιγοπρόβατα άνω της ηλικίας των 18 μηνών 
τα οποία πέθαναν ή θανατώθηκαν στην εκμετάλλευση 
υποβάλλονται σε δοκιμή για ΜΣΕ 
στ) μόνον αρσενικό πρόβατα με γονότυπο ΑΒΒ/ΑΒΒ 
και θηλυκά πρόβατα από εκμεταλλεύσεις όπου δεν ανι- 
χνεύθηκαν κρούσματα ΜΣΕ ή από κοπάδια που πληρούν 
τους όρους που παρατίθενται στην παράγραφο 2.2 μπο¬ 
ρούν να εισάγονται στην εκμετάλλευση 


ζ) μόνον αιγοειδή από εκμεταλλεύσεις όπου δεν ανι- 
χνεύθηκαν κρούσματα ΜΣΕ ή από κοπάδια που πληρούν 
τους όρους που παρατίθενται στην παράγραφο 2.2 μπο¬ 
ρούν να εισάγονται στην εκμετάλλευση 
η) όλα τα αιγοπρόβατα της εκμετάλλευσης υπόκεινται 
σε περιορισμούς όσον αφορά τους κοινούς βοσκότο¬ 
πους, τους οποίους καθορίζει η αρμόδια αρχή ΠΕ έπειτα 
από στάθμιση όλων των επιδημιολογικών παραγόντων 
θ) κατά παρέκκλιση από το στοιχείο β), τα αμνοερίφια 
μπορούν να μετακινηθούν σε άλλη εκμετάλλευση εντός 
της επικράτειας με μοναδικό σκοπό την πάχυνση πριν 
από τη σφαγή, υπό τον όρο ότι η εκμετάλλευση προο¬ 
ρισμού δεν περιέχει άλλα αιγοπρόβατα πέραν εκείνων 
που παχύνονται πριν από τη σφαγή και δεν αποστέλλει 
ζωντανά αιγοπρόβατα σε άλλες εκμεταλλεύσεις, παρά 
μόνο για άμεση σφαγή εντός της επικράτειας. 

(ι) Το γάλα και τα γαλακτοκομικά προϊόντα που προ¬ 
έρχονται από τα ευπαθή ζώα της εκτροφής (όπως προ¬ 
κύπτουν από την έρευνα της παραγράφου 1.1 σημείο 
(α) και (β)), απαγορεύεται να χρησιμοποιούνται για τη 
διατροφή μηρυκαστικών, εκτός από τη διατροφή μηρυ- 
καστικών εντός της ίδιας της εκμετάλλευσης. Η διάθεση 
στην αγορά τέτοιων προϊόντων ως ζωοτροφών για μη 
μηρυκαστικά επιτρέπεται μόνο εντός της χώρας. 

(ια) Επιπλέον, σε ένα δείγμα 50 ζώων από την εκτροφή 
διενεργούνται γονοτυπικές αναλύσεις. 

4.2 Αρση των μέτρων που λήφθηκαν επί επιβεβαίωσης 
Κλασσικής Τ ρομώδους Νόσου 
Τα περιοριστικά μέτρα της παραγράφου 4.1 εξακολου¬ 
θούν να ισχύουν για περίοδο δύο ετών αναπαραγωγής 
μετά την ανίχνευση του τελευταίου κρούσματος ΜΣΕ. 

Αρθρο 8 

Μέτρα επί επιβεβαιώσεως Ατυπης Τρομώδους Νόσου 
μικρών μηρυκαστικών 

1. Γενικά μέτρα που λαμβάνονται σε κάθε εκτροφή 
με επιβεβαιωμένο κρούσμα άτυπης τρομώδους νόσου 
1.1 Σε κάθε περίπτωση επιβεβαίωσης Ατυπης Τρομώ¬ 
δους Νόσου διενεργείται η παρακάτω έρευνα για τον 
εντοπισμό: 

(α) των γονέων εφόσον μπορούν να ευρεθούν, και σε 
περίπτωση θηλυκών ζώων, όλα τα έμβρυα ή ωάρια και 
οι τελευταίοι απόγονοι του θηλυκού ζώου στο οποίο 
επιβεβαιώθηκε η νόσος. 

(β) όλων των άλλων μηρυκαστικών που βρίσκονται 
στην εκτροφή όπου εκτράφηκε το ζώο στο οποίο επιβε¬ 
βαιώθηκε η νόσος και παρουσιάζουν κίνδυνο μόλυνσης 
ΜΣΕ, πέραν αυτών του αναφέρονται στην παραπάνω πε¬ 
ρίπτωση. Εφόσον πρόκειται για συστεγαζόμενη εκτροφή 
τότε τα μέτρα μπορούν να περιοριστούν μόνο στην 
εκτροφή που παρουσίασε κρούσμα ΜΣΕ, μόνο υπό τον 
όρο ότι έχει εξακριβωθεί ότι τα ζώα των εκτροφών ήταν 
απομονωμένα και η εξάπλωση της μόλυνσης μεταξύ 
των κοπαδιών μέσω άμεσης ή έμμεσης επαφής ήτανε 
απίθανη. 

(γ) της πιθανής προέλευσης της νόσου. 

(δ) άλλων εκμεταλλεύσεων στις οποίες υπάρχουν ζώα, 
έμβρυα ή ωάρια τα οποία πιθανολογούνται να έχουν 
μολυνθεί με τον ίδιο παράγοντα ΜΣΕ ή να έχουν χρη¬ 
σιμοποιήσει μολυσμένες ζωοτροφές ή ήρθαν σε επαφή 
με την ίδια πηγή μόλυνσης. 

(ε) των βοσκοτόπων που χρησιμοποίησε το κοπάδι τον 
τελευταίο χρόνο. Στην περίπτωση που χρησιμοποιείται 

γη ως βοσκότοπος πολλών κοπαδιών, τα περιοριστικά 
μέτρα μπορούν να εφαρμοστούν μόνο στο κοπάδι που 
εμφανίστηκε το κρούσμα υπό την προϋπόθεση ότι θα 
σταθμιστούν όλοι οι επιδημιολογικοί παράγοντες. 

1.2 Με ευθύνη της αρμόδιας αρχής ΠΕ εξασφαλίζεται 
ότι οι ακόλουθες ενέργειες λαμβάνουν χώρα σε κάθε 
περίπτωση εκτροφής με επιβεβαιωμένο κρούσμα Ατυ¬ 
πης Τρομώδους Νόσου σε πρόβατο ή αίγα: 

(α) Ενημέρωση των κτηνοτροφών σχετικά με τη συ¬ 
μπτωματολογία, την παθογένεια και την επιδημιολογία 
των ΜΣΕ. 

(β) Επεξήγηση των ισχυόντων νομικών, διοικητικών και 
οικονομικών μέτρων. 

(γ) Έγγραφη ενημέρωση του ιδιοκτήτη της εκτρο¬ 
φής για τις υποχρεώσεις του που αφορούν την τήρηση 
των περιοριστικών μέτρων στις μετακινήσεις ζώων της 
εκτροφής και των αποτελεσμάτων των εργαστηριακών 
εξετάσεων που διεξήχθησαν σε ζώα της εκμετάλλευσης. 

(δ) Ατομική σήμανση και καταγραφή όλων των ζώων 
της εκτροφής. 

(ε) Λήψη του ιστορικού της εκτροφής και διεξαγωγή 
επιδημιολογικής έρευνας. 

(στ) Κλινική εξέταση όλων των ζώων για διαπίστωση 
τυχόν συμπτωμάτων που θέτουν υποψία Τρομώδους 
Νόσου σε άλλα ζώα της εκτροφής. 

(ζ) Ενημέρωση του αρμόδιου Τμήματος της Δ/νσης, 
Αγροτικής Οικονομίας και Κτηνιατρικής των Περιφερει¬ 
ακών Ενοτήτων, στο οποίο ανήκει ο Επόπτης Κυκλοφο¬ 
ρίας Ζώοτροφών, για την ύπαρξη εκτροφής με θετικό 
κρούσμα Τρομώδους Νόσου για την πραγματοποίηση 
δειγματοληψίας στις ζωοτροφές της εκτροφής ή/και του 
προμηθευτή ζωοτροφών της συγκεκριμένης εκτροφής, 
τα αποτελέσματα και ακολούθως καταστροφή των μο- 
λυσμένων ζωοτροφών. 

2. Ειδικά μέτρα που λαμβάνονται στην εκτροφή που 
εντάσσεται στο πρόγραμμα εντατικής επιτήρησης 
εκτροφής μολυσμένης με Ατυπη Τρομώδη Νόσο. 

2.1 Με απόφαση της αρμόδιας αρχής ΠΕ στην εκτρο¬ 
φή του επιβεβαιωμένου κρούσματος Άτυπης Τρομώ¬ 
δους Νόσου για ένταξη του ιδιοκτήτη στο πρόγραμμα 
εντατικής επιτήρησης εκτροφής μολυσμένης με Ατυπη 
Τ ρομώδη Νόσο, επιβάλλονται τα ακόλουθα μέτρα: 

(α) Η εκτροφή υποβάλλεται σε αυξημένη επιτήρηση 
κλινική και εργαστηριακή για διαπίστωση και κατάλληλη 
διερεύνηση νέων κρουσμάτων ΜΣΕ για περίοδο δύο (2) 
ετών μετά την ανίχνευση του τελευταίου κρούσματος. 
Όλα τα πρόβατα ή αίγες άνω των δεκαοκτώ (18) μηνών 
που οδηγούνται για σφαγή για ανθρώπινη κατανάλωση, 
και όλα τα ζώα που θανατώνονται ηλικίας άνω των 
δεκαοκτώ (18) μηνών και όλα τα νεκρά ζώα (πρόβατα ή 
αίγες άνω των δεκαοκτώ (18) μηνών) της εκτροφής εξε¬ 
τάζονται εργαστηριακά με τις προβλεπόμενες ταχείες 
δοκιμές. Επιπλέον, γονοτυπικές εξετάσεις εφαρμόζονται 
στο σύνολο των ζώων που θανατώθηκαν ή πέθαναν ή 
οδηγήθηκαν για σφαγή. 

(β) Ζώντα πρόβατα ή αίγες ή έμβρυα και ωάρια από 
αυτές τις εκτροφές απαγορεύεται να εξάγονται σε άλλα 
κράτη μέλη ή τρίτες χώρες. 

3. Αρση των μέτρων που λήφθηκαν επί επιβεβαίωσης 
Ατυπης Τρομώδους Νόσου 

Με απόφαση της αρμόδιας αρχής ΠΕ τα περιοριστικά 
μέτρα διάρκειας δύο (2) ετών που επιβάλλονται στις 


εκτροφές με κρούσμα Ατυπης Τρομώδους Νόσου αίρο¬ 
νται υπό την προϋπόθεση ότι κατά τη διάρκεια των δύο 
αυτών ετών, εργαστηριακές εξετάσεις διενεργούνταί: 

• σε όλα τα ζώα άνω των δεκαοκτώ (18) μηνών που 
σφάζονται για ανθρώπινη κατανάλωση, και είναι αρ¬ 
νητικές 

• σε όλα τα ζώα που βρέθηκαν νεκρά ή θανατώθηκαν 
στην εκμετάλλευση, αλλά δεν θανατώθηκαν στα πλαίσια 
εκστρατείας εξάλειψης ασθένειας είναι αρνητικές. 

Αρθρο 9 

Μέτρα μετά την επιβεβαίωση ΣΕΒ 

1. Γ ενικά μέτρα που λαμβάνονται σε κάθε εκτροφή με 
επιβεβαιωμένο κρούσμα ΣΕΒ 

1.1 Σε περίπτωση που η παρουσία ΣΕΒ δεν μπορεί 
να αποκλεισθεί μετά το αποτέλεσμα της δοκιμής δα¬ 
κτυλίου που διεξάγεται σύμφωνα με τις οδηγίες του 
Εγχειριδίου Προδιαγραφών για Διαγνωστικές Δοκιμές 
και Εμβόλια του ΟΙΕ, τίθεται αμέσως σε εφαρμογή το 
Σχέδιο Επείγουσας Δράση για τη ΣΕΒ στα μικρά μηρυ- 
καστικά και διενεργείται η παρακάτω έρευνα για τον 
εντοπισμό: 

(α) των γονέων εφόσον μπορούν να ευρεθούν, και σε 
περίπτωση θηλυκών ζώων, όλα τα έμβρυα ή ωάρια και 
οι τελευταίοι απόγονοι του θηλυκού ζώου στο οποίο 
επιβεβαιώθηκε η νόσος. 

(β) όλων των ζώων της εκτροφής όπου εκτράφηκε 
το ζώο στο οποίο επιβεβαιώθηκε η νόσος που παρου¬ 
σιάζουν κίνδυνο μόλυνσης με ΜΣΕ πέραν αυτών του 
αναφέρονται στην παραπάνω περίπτωση 

(γ) της πιθανής προέλευσης της νόσου και τον εντοπι¬ 
σμό άλλων εκμεταλλεύσεων στις οποίες υπάρχουν ζώα, 
έμβρυα ή ωάρια τα οποία πιθανολογούνται να έχουν 
μολυνθεί με τον παράγοντα ΣΕΒ ή να έχουν λάβει μο- 
λυσμένες ζωοτροφές ή ήρθαν σε επαφή με την ίδια 
πηγή μόλυνσης. 

1.2. Με ευθύνη της αρμόδιας αρχής ΠΕ εξασφαλίζεται 
ότι οι ακόλουθες ενέργειες λαμβάνουν χώρα σε κάθε 
περίπτωση εκτροφής με επιβεβαιωμένο κρούσμα ΣΕΒ 
σε πρόβατο ή αίγα: 

(α) Ενημέρωση των κτηνοτροφών σχετικά με τη συ¬ 
μπτωματολογία, την παθογένεια και την επιδημιολογία 
της ΣΕΒ. 

(β) Επεξήγηση των ισχυόντων νομικών, διοικητικών και 
οικονομικών μέτρων. 

(γ) Έγγραφη ενημέρωση του ιδιοκτήτη της εκτρο¬ 
φής για τις υποχρεώσεις του που αφορούν την τήρηση 
των περιοριστικών μέτρων στις μετακινήσεις ζώων της 
εκτροφής και των αποτελεσμάτων των εργαστηριακών 
εξετάσεων που διεξήχθησαν σε ζώα της εκμετάλλευσης. 

(δ) Ατομική σήμανση και καταγραφή όλων των ζώων 
της εκτροφής. 

(ε) Λήψη του ιστορικού της εκτροφής και διεξαγωγή 
επιδημιολογικής έρευνας. 

(στ) Κλινική εξέταση όλων των ζώων για διαπίστωση 
τυχόν συμπτωμάτων που θέτουν υποψία ΜΣΕ σε άλλα 
ζώα της εκτροφής. 

(ζ) Ενημέρωση του αρμόδιου Τμήματος της Δ/νσης, 
Αγροτικής Οικονομίας και Κτηνιατρικής των Περιφερει¬ 
ακών Ενοτήτων, στο οποίο ανήκει ο Επόπτης Κυκλοφο¬ 
ρίας Ζώοτροφών, για την ύπαρξη εκτροφής με θετικό 
κρούσμα ΣΕΒ για την πραγματοποίηση δειγματοληψίας 
στις ζωοτροφές της εκτροφής ή/και του προμηθευτή 

ζωοτροφών της συγκεκριμένης εκτροφής, τα αποτελέ¬ 
σματα και ακολούθως καταστροφή των μολυσμένων 
ζωοτροφών. 

2. Ειδικά μέτρα στην εκτροφή με επιβεβαιωμένο κρού¬ 
σμα ΣΕΒ 

Με απόφαση της αρμόδιας αρχής ΠΕ στην εκτροφή 
προέλευσης του επιβεβαιωμένου κρούσματος ΣΕΒ επι¬ 
βάλλονται τα μέτρα που περιγράφονται στο Σχέδιο 
Επείγουσας Δράσης για τη ΣΕΒ στα μικρά μηρυκαστικά. 

Άρθρο 10 

Ειδικοί κανόνες για την ένταξη στο πρόγραμμα επιτή¬ 
ρησης Αρνητικών στην Τρομώδη Νόσο εκτροφών 

Εκτροφές που για δύο (2) διαδοχικά έτη επιτήρησης, 
δεν παρουσίασαν κανένα κρούσμα ΜΣΕ μικρών μηρυ- 
καστικών (είτε σε σφαγμένο είτε σε νεκρό ζώο) κατό¬ 
πιν σύμφωνης γνώμης του ιδιοκτήτη, εντάσσονται σε 
πρόγραμμα επιτήρησης Αρνητικών στην Τρομώδη Νόσο 
εκτροφών υπό την προϋπόθεση ότι: 

(α) ένα ετήσιο δείγμα 10% του συνόλου των ζώων 
που προορίζονται για ανθρώπινη κατανάλωση άνω των 
δεκαοκτώ (18) μηνών έχει ελεγχθεί με ταχείες δοκιμές 
οι οποίες έδωσαν αρνητικό αποτέλεσμα. 

(β) ένα ετήσιο δείγμα 50% του συνόλου των νεκρών 
ζώων της εκτροφής άνω των δεκαοκτώ (18) μηνών έχει 
ελεγχθεί με ταχεία δοκιμή η οποία έδωσε αρνητικό 
αποτέλεσμα. 

(γ) η εκτροφή δεν χρησιμοποίησε κατά τα δύο (2) 
τελευταία έτη βοσκότοπους για τους οποίους υπάρχει 
υπόνοια ότι έχουν χρησιμοποιηθεί από κοπάδια μολυ- 
σμένα με Τ ρομώδη Νόσο. 

(δ) η εκτροφή δεν εισήγαγε κανένα ζώο κατά τα δύο 
(2) τελευταία έτη από εκτροφή που βρίσκεται κάτω 
από εντατικό πρόγραμμα επιτήρησης ακόμα και εάν 
πρόκειται για ζώα αναπαραγωγής με δυο αλληλόμορφα 
γονίδια ΑΒΒ/ΑΒΒ. 

Αρθρο 11 

Κυρώσεις 

Στους μη συμμορφούμενους με τις διατάξεις της πα¬ 
ρούσας απόφασης και των μέτρων που λαμβάνονται 
κατ’ εφαρμογή της, δεν καταβάλλονται αποζημιώσεις 
ή ενισχύσεις και επιπλέον επιβάλλονται οι διοικητικές 
και ποινικές κυρώσεις που προβλέπονται στο Αρθρο 
23 του Νόμου 248/1914 (Α'110) όπως αντικαταστάθηκε 
από το Αρθρο 13 του Νόμου 2538/1997 (Α'242) και όπως 
αυτό κάθε φορά ισχύει. 

Παράλληλα με την επιβολή των κυρώσεων της πρώ¬ 
της παραγράφου, σε περίπτωση μη συμμόρφωσης, συ- 
μπεριλαμβανομένης της παράνομης διατήρησης ζώων 
μετά το πέρας των προβλεπόμενων από τις διατάξεις 
χρονικών ορίων, οι αρμόδιες αρχές ΠΕ δύναται να εφαρ¬ 
μόσουν κατά περίπτωση και μετά από συνεκτίμηση των 
επιδημιολογικών παραγόντων, τα ακόλουθα: κατάσχεση 
και θανάτωση των ζώων (χωρίς αποζημίωση), ή/και απα¬ 
γόρευση εξόδου ζωικών προϊόντων από την εκμετάλλευ¬ 
ση ή/και άλλα μέτρα υγειονομικού χαρακτήρα, που να 
διασφαλίζουν την αποφυγή εξάπλωσης του νοσήματος. 

Ειδικά στην περίπτωση παράνομης εισαγωγής ζώων 
σε εκτροφή υπό επιτήρηση, παράλληλα με την επιβολή 
των κυρώσεων της πρώτης παραγράφου και πέραν της 
κατάσχεσης και θανάτωσης των ζώων (χωρίς αποζημίω¬ 
ση), οι αρμόδιες αρχές ΠΕ θέτουν εκ νέου την εκτροφή 
υπό επιτήρηση για περίοδο δύο ετών από την ημερομη¬ 
νία απομάκρυνσης των παράνομα εισαχθέντων ζώων. 


Αρθρο 12 

Καταργούμενες Διατάξεις 

Από την έναρξη ισχύος της παρούσας η απόφαση του 
Υφυπουργού Αγροτικής Ανάπτυξης και Τροφίμων με αρ. 
133364/23.12.2011 υπουργική απόφαση, ΦΕΚ 3190/30.12.11 
Τεύχος Β' παύει να ισχύει. 

Αρθρο 13 
Ισχύς 

Παρατίθεται ακολούθως το Παράρτημα I, το οποίο 
αποτελεί αναπόσπαστο μέρος της παρούσας. 

ΠΑΡΑΡΤΗΜΑ I 

ΕΡΓΑΣΤΗΡΙΑΚΕΣ ΜΕΘΟΔΟΙ ΔΙΑΓΝΩΣΗΣ 
ΚΑΙ ΕΠΙΒΕΒΑΙΩΣΗΣ ΤΩΝ ΜΣΕ ΜΙΚΡΩΝ ΜΗΡΥΚΑΣΤΙΚΩΝ 

1. Ταχείες διαγνωστικές δοκιμές/ανοσολογικές δοκιμές 

Χρησιμοποιούνται ως ταχείες δοκιμές για τον έλεγχο 

των ΜΣΕ στα αιγοπρόβατα οι ακόλουθες μέθοδοι: 

ί. Ανοσολογική δοκιμή τύπου σάντουιτς για την ανί¬ 
χνευση ΡγΡΒθ5 (βραχύ πρωτόκολλο δοκιμής) η οποία 
διενεργείται ύστερα από μετουσίωση και συμπύκνωση 
(Βίο-Ηαά ΤθΒθΕ 8ΑΡ ταρίό ΐοεί). 

Π. Ανοσολογική δοκιμή τύπου σάντουιτς για την ανί¬ 
χνευση ΡγΡΒθ5 με το κιτ ανίχνευσης ΤθΒθΕ δόοορ/ 
ΘοαΙ η οποία διενεργείται ύστερα από μετουσίωση και 
συμπύκνωση με το κιτ καθαρισμού ΤοδθΕ δίΐθβρ/Οθ3ΐ 
(Βίο-Ββό ΤοδθΕ δίΐθβρ/Οθ3ΐ Γαρίά 1θ5ί). 

μι. Ανοσολογική δοκιμή με τη χρήση χημικού πολυμε¬ 
ρούς για την επιλεκτική δέσμευση του ΡγΡ8ο και ενός 
μονοκλωνικού αντισώματος ανίχνευσης που κατευθύ- 
νεται έναντι διατηρημένων περιοχών του μορίου του 
ΡγΡ (ΙϋΕΧΧ Ηθγ00ΙίθΙ< ΒδΕ-δθΓ3ρίθ Αηίίροη Τοεί ΚίΙ, ΕΙΑ)· 

ίν. Ανοσολογική δοκιμή πλευρικής ροής με τη χρήση 
δύο διαφορετικών μονοκλωνικών αντισωμάτων για την 
ανίχνευση τμημάτων ΡγΡ ανθεκτικών στην πρωτεϊνάση Κ 
(ταχεία δοκιμή Ρποηίοε ΟΓιθοΚ - ΡποδΤΒΙΡ δΒ, πρωτό¬ 
κολλο οπτικής ανάγνωσης). 

Για όλες τις δοκιμές τα δείγματα ιστών στα οποία θα 
πραγματοποιηθούν οι δοκιμές πρέπει να συμμορφώνο¬ 
νται με τις οδηγίες χρήσης του παραγωγού. 

Ο παραγωγός της ταχείας δοκιμής πρέπει να εφαρ¬ 
μόζει σύστημα διασφάλισης ποιότητας, εγκεκριμένο από 
το Κοινοτικό Εργαστήριο Αναφοράς (ΚΕΑ) και το οποίο 
εξασφαλίζει ότι η απόδοση της δοκιμής δεν μεταβάλλεται. 
Ο παραγωγός της δοκιμής πρέπει να υποβάλει το πρωτό¬ 
κολλο της δοκιμής στο Κοινοτικό Εργαστήριο Αναφοράς. 

Τροποποιήσεις των ταχειών δοκιμών και των πρω¬ 
τοκόλλων της δοκιμής μπορούν να γίνουν μόνον αφού 
αυτές κοινοποιηθούν προηγουμένως στο Κοινοτικό Ερ¬ 
γαστήριο Αναφοράς και υπό τον όρο ότι το Κοινοτικό 
Εργαστήριο Αναφοράς κρίνει ότι η τροποποίηση αυτή 
δεν μειώνει την ευαισθησία, την εξειδίκευση ή την αξι¬ 
οπιστία της δοκιμής. Η απόφαση αυτή κοινοποιείται 
στην Επιτροπή και στα εθνικά εργαστήρια αναφοράς. 

2. Επιβεβαιωτικές δοκιμές ΜΣΕ 

Για την εξέταση δειγμάτων θετικών στις ταχείες δο¬ 
κιμές και δειγμάτων που προέρχονται από ζώα ύποπτα 
από ΜΣΕ προκειμένου να επιβεβαιωθούν ή να αποκλει¬ 
στούν οι ΜΣΕ) 

Ιστοπαθολογικές ή άλλες διαγνωστικές μέθοδοι, όπως 
περιγράφονται στο Εγχειρίδιο Προδιαγραφών για Δια- 

γνωστικές δοκιμές και εμβόλια του Διεθνούς Γραφείου 
Επιζωοτιών όπως ανοσοϊστοχημεία, ανοσοκαθήλωση 
και παρατήρηση των χαρακτηριστικών ινιδίων 8ΑΡ με 
ηλεκτρονική μικροσκοπία. 

3. Ειδικές μοριακές δοκιμές για την εργαστηριακή δι¬ 
αφορική διάγνωση της ΣΕΒ και της Τρομώδους νόσου 
α) Κύρια μοριακή δοκιμή με ανοσοκαθήλωση ειδικής 
διαγνωστικής ικανότητας 


β) Δοκιμή δακτυλίου με συμπληρωματικές μεθόδους 
μοριακών δοκιμών 

Η απόφαση ισχύει από 01/01/2013 έως 31/12/2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 2012 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΞΙΜΟΣ ΧΑΡΑΚΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοφιτ 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεταισε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.οΐ.ξΐι·) 


Ηλεκτρονική Διεύθυνση: Ιιίίρ://νννννν.βί. 9 Γ - β-παϊΙ: ννβόπΐ35ίβι·.βί@βί.9ΐ· 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


★ 02000591801130016 * 

